
O primejdie mare. 


(*) Limba noastră românească în 
Ungaria este destul de stricată. Impăr- 
țită în tot felul de dialecte, in unele re- 
giuni ea este aşa de mult amestecată 
cu elemente străine. încât, prin impe- 
strițarea ei, are înfățișarea unui câmp 
acoperit cu pălămidă. Doar pe la mar- 
gini, pe la poalele Carpaţilor, începând 
cu valea Bârsei, trecând peste frumoasa 


mărginime a Sibiiului şi până în spre 


Orăştie de se mai păstrează o limbă re- 
lativ curată. Incolo contactul cu străinii 
lasă urme, fie în capitalul de cuvinte, 
fie în pronunțare. Mai ales pronunţarea 
e adânc primejduită. Lungă și tărăgă- 
nată sună vorba Românului, aşezat pintre 
Saşii noştri limfatici. Iar cei de pintre 
Săcui sau Unguri, Câmpia, Nordul Săt- 
mărean şi Bihorul cu o parte din Mo- 
ţime au primit, cu totul, uritul accent 
unguresc, cadența frazei maghiare, as- 
primea ei așazicând huno-altaică și o 
mare parte din consonantele lor înmu- 
iate, 
monosesc “limba, luându-i armonia şi ori- 
ginalitatea. 

Acestea cu privire la popor. 

In cercurile cărturarilor procesul 
limbei fireşte că e altul. Eşiţi din popor, 
cu limba învățată dela părinţi, cărturarii 
noștri își fac educaţia pe la trei cate- 
gorii de şcoale: cei mai mulţi la școa- 
lele statului, alţii la liceele române şi 
foarte puţini la Nemţi. Cu escepţia celor 
ieşiţi din școalele româneşti (pintre cari, 
considerând rezultatele, în materie de 
limbă, nu vom socoti şi gimnaziul din 
Beiuș), toţi câţi se ridică pintre străini, 
își însușesc, fără să voiască, particulari- 
tăți din graiul neromânese. Dacă nu 
altceva, cel puţin în așezarea cuvintelor, 
adecă în topică, bunii noștri cărturari 
nu au simţul adevărat al limbii române. 

Primejdia e astfel destul de mare. 
A aveă o pătură conducătoare, care în 
majoritatea ei vorbeşte stâlcit româneşte, 
încât sar păreă că traduce mai mult 
dintr'o limbă străină, e desigur umilitor. 
Dar cu gândul ăsta ne-am mai împăcă, 
în faţa stărilor politice moştenite. Și 
ne-am împăcă mai ales, pentrucă, ori şi 
cum, un progres se resimte. Presa și 
literatura își fac datoria şi efectul. Dela 
străbaterea ideilor „Junimei“ în presa 
noastră, de la naşterea în mijlocul no- 
stru a unor talente ca Slavici şi Coşbuc, 
combaterea dezastruoaselor influenţestră- 
ine asupra limbei literare se face pe o 
linie largă. 'Tinăra generaţie e plină de 
îndemnuri curate şi se vede limpede 
calea pe care trebue să înainteze. 

Alta este însă primejdia cea mare 


rce se leagă de contactul nostru vecinie 


cu străinii. Nu atâta limba, cât cugetarea 

şi simţirea lor ne înspăimântă. Căci in- 
fluența limbei o vezi îndată şi ști până 
unde se extinde şi cu ce mijloace s'o 
combaţi, pe când influenţa cugetării 


străine, a mentalități, e un pericol latent, 


s6-furișază pintre noi, prefăcându-ne su- 
fetul cu încetul. 

Din partea Germanilor nu are ce 
să ne amenințe. Odată cu apunerea epocei 
absolutismului, s'a stins și influenţa ger- 
mană. Nu mai zărim pintre cărturari 
nici măcar resturile acelor biurocaţi ro- 
mâni din școala germană, cum erau odi- 
nioară funcţionarii “e pe la diferitele 
administrații Şi dealtfel, generaţia noa- 
stră e cu totul exciusă dela izvoarele 
culturei germane, căci prin legile şco- 
lare mai nouă nici advocaţii, nici pro- 
fesorii, nici cei cu alte profesiuni libere 
nu pot să existe în Unguria, dacă au 
numai diplome germane. Ungaria este 
ermetic închisă față de universităţile ger- 
mane şi şcoalele superioare din Cluj şi 
Budapesta sunt prefăcute în fabrici de 
cultură oficială mashiară. 

Aici e poţi, dureros. 

« Din gevalete A ash: arc ies în fiecare 
an sute de români. Cultura lor este 
exact aceea a celorlalţi cetăţeni nero- 
mâni. Doisprezece, sau șaisprezece ani 


în şir, tinerii noştri au stat alături de 


tinerii maghiari și, într'o limbă străină 
de a noastră, au ascultat aceeaş istorie 


națională maghiară, aceleaşi principii de ! 


patriotizm, aceleși peroraţii în jurul ideii 
de stat. Doisprezece sau şaisprezece ani 
în şir, ei au dus cu tinerii maghiari aceeaşi 
viaţă socială, au gustat poate aceeași 
artă şi aceeaşi literatură. In asemenea 


condiţii este o imposibilitate organică 


aproape, ca să nu se lege de tinerii noştri 


ceva din moravurile maghiare, ceva din ' 


felul lor de a vedeă viaţa şi lucrurile 
din ţară. Şi iată cum, odată cu cultura 
maghiară, se strecoară în sufletele noastre 
tinere nu virus disolvant, neobservat mai 
întâi, dar care odată ne va puteă distruge 
toate însușirile inerente rasei noastre. 

Şcoala aceasta maghiară, care tinde 
să ne înveţe pe toţi a cugeta la o potrivă, 
este o școală îngustă. Patriotismul exa- 
gerat, care exclude din învăţământ tole- 
ranța faţă de alte neamuri și care-și 
închide porţile înaintea culturei supe- 
rioare a popoarelor străine, este o pedecă 
în calea desvoltării unui popor. Şi pedeca 
aceasta ne apasă şi vreă să ne doboare 
cu atât mai mult că ea se pune cu sistem 
și cu tendinţe bine cumpănite. 

Și să nu credeţi că rezultatele nu 
se văd de pe acum. În viaţa noastră 
publică întâlneşti cărturari, cari îți fac 
impresia a fi maghiari, știutori de limbă 
românească. In politica noastră zărești 
conducători cu temperament curat un- 
guresc şi cu gânduri ţărmurite la câte-va 
probleme mărunte. Ceva din fanfaronada 











şi încrederea în sine a kossuthistului de 
odinioară, ceva din disprețul pentru Nemţi 
şi chiar pentru Românul din Țară se simte 
în rândurile unora, drept urmare a culturii 
lor consecvent maghiare. Idealizmul lor e 
în continuă descreștere. Şi nici nu se 
poate să fie altfel, când ei îţi numără 
pe degete pe toţi regii arpadiani și nu 
cunosc măcar epoca, în care a trăit odată 
viteazul dela Şălimbăr. 

Şcoala şi contactul cu cultura ma- 
ghiară sunt deci primejdia cea mare, căci 
ne desnaționalisează mai mult firea noastră 
decât limba. In jurul acestei primejdii 
trebue să dăm alarmă cât de multă, cer- 
cetând mijloacele de împotrivire. 


Presa şi deputaţii noștri. Trebue să rele- 
văm o dilemă, in care se găseşte presa faţă de 
clubul deputaţilor noștri. Şi o facem cu toată 
francheţa şi fără nici un gând jignitor. 

Sunt foarte dese cazurile, în cari te simţi 
îndemnat a inregistră câte un zvon, sau a co- 
mentă câte un fapt al deputaţilor şi a ajunge la 
concluzii nefavorabile lor. S'au ivit aceste cazuri 
mai ales în timpul din urmă, dela întrarea pă- 
rintelui Lucaciu în parlament încoace. Stărui- 
toarele zvonuri de apropiere, legate de numele 
părintelui Lucaciu, abtnerea ostentativă dela dis- 
cuţii, semnele de șşovâire în atitudinea faţă de 
guvern, s'ar fi putut discută în mod academie 
sau cu patimă chiar. 

Dar presa conştientă de chemarea sa, n'a 
întins vorba asupra tuturor acestora dinir'un sen- 
timent de alt ordin. Ea s'a gândit în primul rând 
la alegători, la miile acele de suflete cari şi-au 
pus toată încrederea, şi toată nădejdea de mai 
bine în aleşii săi. Datoria presei este de a hrăni 
această încredere, de a întări şi mai mult legă- 
turile între mulţimea alegătoare şi între fruntaşii 
eşiţi la sorţi, căci oastea fără incredere în căpi- 
tanii ei este o oaste nenorocită. Şi orice critică 
severă a deputaţilor, orice nemulţămire exprimată 
înpotriva lor, ar sădi în inimile alegătorilor să- 
mânța îndoielii și ar aduce după sine o stare de 
deprimare. 

Şi aici e dilema. Pe cine să cruţi? Să 
treci cu vederea slăbiciunile omenești, fatal le- 
gate de oricine, să laşi fără cuvânt de regret di- 
feritele scăpări din vedere ale deputaţilor, scu- 
tind astfel şi poporul de inevitabile 'zdruncinări 
morale, — sau să laşi la o parte orice conside- 
raţie principiară şi să-ţi faci datoria, ca de pildă 
organul din Braşov, înregistrând şi comentând 
ştirile şi faptele din Budapesta, așa cum se pre- 
zintă ele în lumina presei maghiare, sau cum se 
desprind din viaţa oficială a parlamentului? 

Evident, noi suntem pentru partea intâia a 
întrebărei. Dar, cu toate astea, pentru a nu ajunge 
nici odată în situaţia de a alege între una și 
alta, n'ar fi rău ca iniţiativa să o ia chiar de- 
putaţii noştri. Ei sunt cei dintâiu chemaţi să 
combată orice zvon înpotriva lor, să înlăture 
orice bănuială. Şi asta o pot face atât prin presă, 
care le stă la dispoziţie, cât şi mai ales — prin 
parlament, unde prin fapte ne pot încredinţă de 

energia, de priceperea şi de entuziasmul lor pentru 
cauza ce reprezintă. | 
o 

Revizuirea regulamentului de casă. Ca o sur- 
prindere neașteptată ne vine vestea că în cea 
mai apropiată şedinţă a camerei prim-ministrul 
Wekerle va inaintă un proiect cu privire la re- 
vizuirea regulamentului de casă. Această revi- 
zuire ar avea să asigure deplină linişte majori- 
tăţii împotriva obstrucţiei croato-naţionaliste şi 
se înaintează acum, ca proiectul de lege pentru 
votul universal să fie desbătut în condiţiile noi 
ale regulamentului. Aşteptăm ca deputaţii noștri, 
acum după o odihnă destul de îndelungată, după 
organizare nouă şi strângere a rândurilor să pă- 
şească cu cea mai mare energie şi violenţă chiar 
împotriva acestei apucături păcătoase. 

© 

Votul universal. Intro revistă săptămânală 
politică deputatul koşutist dr. Liptay Sándor pu- 
blică din „izvor bine informat! următoarele de- 
spre proiectul de lege al lui Andrâssy pentru 
votul universal: 

— „Proiectul de lege dă dreptul de vot 
fiecărui cetăţean ungar care a împlinit douăzeci 
şi patru de ani şi ştie scrie şi ceh în limba ma- 
ghiură. Cei cari şi-au câştigat pe orice bază, în 
senzul legilor din trecut dreptul de vot îl au şi 
mai departe. Drept de vot vor aveă şi acei ce- 
tăteni cari nu ştiu scrie şi cet} ungureşte, dar plă- 
tesc o dare anumită fixată în proiect. Nu au drept 
de vot cei cari au fost pedepsiţi pentru agituţie 
împotriva unei clase, Alegerea nu va fi secretă, 
ci publică. Alegerile se vor face după sediile no- 
tarilor cercuali. Cercurile electorale actuale se 
vor desfiinţă. Arondarea nouălor cercuri electo- 
rale e în curgere. Parlamentul are dreptul să ni- 
micească mandatul acelor deputaţi, despre cari 
se va dovedi că în mişcarea electorală au agitat 
împotriva unității statului, suu împotriva naţiunii 
maghiare, sau a proprietăţii, religiei ete. Depu- 
taţii vor fi aieşi pe 6 ani, 

Sunt îngrozitoare aceste inovaţii indreptate 
în contra naționalităților şi socialiștilor. Aşteptăm 
confirmarea acestor cârpituri. 


Politică săsească. 
(46) E cunoscut drumul mai nou ce și-a croit 
viața politică a bunilor noștri vecini Saşi. Cre- 
dincioşi proverbialei „circumspecţii“ tradiţionale, 

ei au păstrat totdeauna un echilibru puţin seru- 
pulos cu toate împrejurările politice. Urmând lo- 
zinea mercantilă „do ut des*, conducătorii lor 
politici ajunși în parlament au servit de un veci- 
nie „Kunnonenltutter* tuturor guvernelor, au sa- 
erifieat chestiuni de principiu ia schimbul unor 
mici căpătuieli, au tăcut şi-au votat şi-au isprăvit 
daraveri, 

Se înţelege că această târguială îndelungă 
cu împrejurările, a sfârmat cu încetul ori ce le- 
gătură cu trecutul lor politie, a doborit tradiţii, 
a încătușat îndemnuri sufleteşti cari nu se po- 
triveau cu balansa oportunității momentului și 
au eliminat cu desăvârşire principiul demnităţii 
din viaţa lor politică. 

In relaţiile cu noi au fost de-o curtenire care 
nu puteă înspiră nici-când increderea ce se cere 
soților de arme. iar in taină de sigur că nu şi-au 
dat siliața să ne întindă vre-odată mână de ajutor. 
Doar ştim cu toţi tinuta lor in viaţa comunală 
şi comitatenză, ştim rolul trist ce-l au în mişcă- 
rile electorale ale cercurilor cu populatie mixtă. 
Cu incetul înspăimântați de progresele noastre 
economice au luat atitudini tot mai ostile, iar 
astăzi prudenţa îi îndeamnă să se însinuezâ la 
guvern şi în publicistica lor să deie un caracter 
principiar necesităţi unei alianţe maghiaro-să- 
sești impotriva noastră. 

Fiind în ajunul proiectului pentru votul uni- 
versal, îi vedem stăpâniţi de-o mișcare febrilă 
pentru asigurarea sprijinului de sus şi aceasta 
le impune să părăsească ori ce atitudini de re- 
zervă, De sigur pe urma acestui proces sufle- 
tese s-a înfiripat şi articolul d-lui deputat Rudolf 
Schuller, publicat zilele trecute în „Budap. Hirlap.“ 
In acest articol d-l Schuller mobilizează un ar- 
senal frumuşel de argumente şi totatâtea sofizme, 
— asupra căror probabil vom reveni — pentru 
solicitarea unui sprijin al guvernului împotriva 
Românilor. 

Arată cum Saşii vu „“oate instinctele lor de 
viață“ slujesc lozinca tendinţelor actuale de gu- 
vernament şi demonstrează că intreg trecutul lor 
e o serie neintreruptă de jertfe pentru fericirea 
patriei. „Serviendo consumimur“ exclamă cu 
oare-care duioşie d-l Schuller. Arată cu multă 
fineţă cum guvernul în rezolvirea chestiunii naţio- 
nalităţilor ar trebui să ţie seamă de împrejurările 
specifice ale poporului” băsesc, să facă o deo- 
sebire şi să distingă situaţia excepțională a ace- 
stui neam. DI Schuller găseşte că evenimente ale 





viitorului pot trezi în poporul român şi sârb „aspi- 
raţii contradictorii“ nu numai intereselor ci di- 
rect existenţei statului ungar. 

Cu aceste şi alte argumente deopotrivă de 
juste caută să convingă cercurile maghiare de 
necesitatea alianţei amintite. 

E nostim de tot răspunsul ce primeşte dl 
Schuller pe urma frumoasei sale loialităţi patrio- 
tice  „Budapeşti Hirlap“ recunoscând abihtatea 
condeiului dlui Schuller, cere Saşilor în loc de 
teorii să exercite patriotizmul activ, le pretinde 
să devie deopotrivă de buni maghiari ca suşit. 
li rougă să calce pe urma şvabilor şi îi povă- 
țuiește frumuşel să se maghiariseze! Va să zică 
e puţină mulţămire în răsplata ce primește ma- 
chiavelizmul dulceag al d-lui Schuller. 

Noi ce să zicem la toate aceste? Mărturisim 
cu părere de rău că in judecata noastră, de astă- 
dată suntem mai aproape de povetele organului 
maghiar, decât de argumentele d-lui Schuller. N'am 
fi câtuş de putin atinși. dacă vecinii noștri ur merge 
cu loialitatea până la ascultarea sfaturilor din 
„B. H.*. Şi de ce n'ar merge? In sfârşit, dacă 
urmaşii lui Ştefan Ludwig Roth şi-au impuţinat 
în aşa măsură scrupulele unei demnități natio- 
nale, încât au strivit orice îndemn al vechilor 
tradiţii sufleteşti, de ce n'ar implini aceste sfa- 
turi binevoitoare? Când un popor ajunge să fie 
călăuzit de-un utilitarizm îngust care nu mai ţine 
seamă, decât de acapararea unor favoruri ma- 
teriule, când nu mai e capabil de nici o repul- 
ziune în fața ori-cărui atentat săvârșit impotriva 
fiinţii lui etnice, atunci acel popor se pare a nu 
mai aveă deosebite trebuinţe sufleteşti de satis- 
făcut. In asemeni imprejurări contopirea lui in 
alt neam e o necesitate, căci numai primind bo- 
tezul acestei contopiri, improspâtat cu nouă atri- 
buţii sufletești şi cu indemnuri premenite, — mai 
poute fi ferit de o complectă degenerare. 

Din punctul nostru de vedere această con- 
topire ar fi un favor. Massele poporului nostru 
intro asemenea situaţie ar fi puse în apropierea 
nemijlocită a unei ostilităţi răspicate, care ar trezi 
o mai îndărătnică rezistenţă şi ar fi ferite de in- 
fluinţa dezastruoasă ce-o poate exercită astăzi 
vecinătatea unui element înzestrat cu prea pu- 
țină demnitate repulzivă. lată de ce toate aceste 
târguieli nu ne inspiră temeri, nu ne tulbură şi 
nu ne pot trezi decât doar durerea unor senti- 
mente de compătimire cari cuprind pe oricine 
in fata priveliştii ce-ţi oferă un proces de diso- 

Ţara mea. 
— Scrisoarea unui Macedonean. — 


Eu n'am fost încă prin Ardeal, dar am auzit 
că pe la voi sunt bogate lanuri verzi, păduri de 
brazi, ogoare minunate, strălucind de viată, sub 
soarele bogat, munţi înalţi, în inima cărora zac 
avuţii ... 

Frumoasă o fi ţara voastră, fraţilor, dar tot 
nu e ca ţara mea! 

Departe, dincolo de Dunăre, dincolo de ţara 
bulgărească. se întinde, sub un cer din ce în ce 
mai cald, Macedonia mândră, grădina Europei, 
cum au botezat-o cu drept cuvânt, nişte călători. 

In colţul acela de rai, strâns între Balcanii 
sălbateci, la miuză-noapte, între marea Arhipe- 
lagului la răsărit şi între Albania şi Grecia la 
apus şi miază-zi, în colţul acela fermecat, munţii 
Pindului îşi şerpuese braţele, strângând câmpuri 
verzi, păduri nepătrunse, lacuri minunate şi sate 
albe, pierdute în bogăţia de verdeață. 

Acolo, ochiul plutește leneș pe coline cu 
povârnişul lin, pe ape albastre, pe lanuri strălu- 
citoare de viaţă și arare-ori işi va pierde săgețile 
intro zare largă, nesfârşită. Acolo, privirile nu 
obosesc, căci își vor găsi odihnă pe munţii ce 





sfârşese cerul, une-ori aproape, alte-ori în fund, 
supt albastrul tremurător al zării, 

Călătorul care va porni să cutreiere munţii 
Cear-Dag și se va adânci tot mai jos, spre inima 
Pindului, va întâlni priveliști minunate, cum 
numai în basmele din Halima le-a întâlnit: va 
vedeă cârduri de cerbi ce se adapă în izvoare 
limpezi, căprioare încremenite ps vreun vârf de 
stâncă, va vedea fântâni ce țâşnesc din izvoare 
nevăzute, pitulate în scorbura vr'unei stânci, părae 
limpezi ce se pierd sub bolți de micşunele mari, 
negre... 

De va îndrăzni să se avânte în vr'o pădure 
de stejari uriași, sau în codri de molifţi, va tre- 
sări la orce pas, speriat de piuitul porumbeilor 
sălbatici, de larma cetelor de mistreți; de se va lăsă 
în voia asinului indemânatic, acesta îl va purtà 
pe culmi ciudate, alături de negre prăpăstii vui- 
toare, pe margini de povârnişuri repezi şi-l va 
purtà tot mai sus, spre vârturile cari, la orce 
pas, îți deschid alte zâri, mai largi, mai uimi- 
toare, cu alte şiruri de munţi, ce scad ca niște 
trepte uriaşe de marmoră albastrie, până se îm- 
preună cu cerul. 

Va vedeă în dimineţile limpezi, cum se des- 
luşese pe departe drumuri şerpuitoare şi case 
albe, presărate pe largul câmpiei, va vedeă riuri 
de argint, unde tresar cele dintâiu raze, iar când 
străveziul văl al nopţii se va fi topit şi în văile 





din imprejurimi, atunci ochiul va deosebl şi tur- 
mele a căror tulangă o auzise ca o melodie depăr- 
tată, neințeleată și gârlele ce le ţineau ison, cu 
glusurile lor ciudate, 

Şi astfel, la orice pas, purtat pe spinarea 
măgăruşului sprinten, călătorul uimit în orice 
clipă, de o altă privelişte nouă, mai frumoasă 
ca cea de pân' acum, mai frumoasă ca aceia 
care va veni; îşi va simţi sufletul stăpânit de un 
dor neinţeles: dorul celora-ce a lăsat în urmă, 
dorul de alte zări. 

Zilele vor trece una câte una, cu dimineţi 
senine, cu amiezi pline de raze, cu amurguri tre- 
murătoare, ce coboară o pace tainică din crestele 
munţilor până în fundul văilor udânci; vor trece 
şi nopţile recoroase, petrecute cine ştie în ce 
peșteră, — nopţile atât de albastre şi atât de 
luminoase, în liniştea cărora stau de vorbă po- 
tirnichiile ; rătăcitorul neastâmpărat se va simţi 
chemat de glasuri tainice şi va zări cum licăresc 
undeva, departe — cine ştie unde! — focurile càr- 
bunarilor, va vedeă orizonul incins în brâul amur- 
gului târziu şi pribegind necontenit, săptămâni 
întregi, se va trezi intr'o bună dimineaţă câ a 
ajuns pe culmile vestite ale munţilor Neretka, 

De aci, încă o zi două de mers prin păduri 
de curmali şi de rodii, încă o noapte petrecută 
pe vârfuri — şi munţii desvăluindu-i ca prin mi- 
nune vârful Olimpului măreț şi fășia albastră a 

luţie a unui neam pe care îl puteai socoti vrednic 
de-o soarte mai bună. 

Nu avem deci nici un cuvânt de reprobare 
faţă de aceste tendinţe de apropiere și ne luăm 
cu toată liniştea rolul nostru de privitori, rămâ- 
nând ca fiecare dintre noi să fie stăpânit de oare- 
care compătimire, în măsura virtuţilor sale evan- 
ghelice. 


„Orașul Sibiii — nare bani“. In ședința 
reprezentanţei orăşeneşti din urmă s'a desbătut 


cererea comunei bisericești Sibiu -- suburbiul 
Iosefin pentru un ajutor de 400 coroane — la 
complectarea salarului învăţătorese — si o altă 


cerere a comunei bisericeşti din „Cetate“ pentru 
urcarea doţaţiunei actuale dela 800 la 1200 cor. 
tot în ucel scop. 

Cererile după natura lor fiind diferite, trebuiau 
desbătute separat, pentrucă una e o cerere nouă 
a unei comune care nu aveă pân” aci ajutor dela 
oraş, una care aveă și simţea sporirea subven- 
țiunei. 

Magistratul orăşenesc a aflat de bine ca să 
încurce lucrul şi să spună că e vorba numai 
de sporirea subvenţiunei și apoi și motivarea că 
sporind la o confesiune, urmează şi la celelalte. 

Pertractat lucrul în lumină falsă şi tenden- 
țioasă cererile s'au respins, pe motivele șubrede 
şi ridicule, aduse de referentul Hochmeister; 
Sau mai spus şi unele neadevăruri că oraşul a 
dat ajutor şi la edificiul școalelor, câtă vreme 
în Sibiiu-cetate şcoală nici nu există, ci școala 
este adăpostită în Seminar, iar cea din suburbiul 
losefin s'a renovat anii trecuţi din cassa patrona- 
tului şi din contribuirile credincioşilor, 

Argumentele puternice pentru sprijinirea 
cererilor arătate ale comunelor bisericeşti de cătră 
membrul Nicolau Ivan, asesor consistorial au ră- 


mas mazăre în părete, — nu a votat nimenea 
afară de contrapropunător pentru acordarea sub- 
venţiilor. 


Domnul [. de Preda, a fost mai radical — și 
a cerut o revizuire a proporţiei după care se dau 
subvenţiile bisericilor, — dar și această propu- 
nere n'a intrunit decât două voturi ale membrilor 
români prezenţi la acea şedinţă ţinută alteum în 
zi de sărbătoare. a 3-a zi de Crăciunul nostru, 

Contra hotăririlor se va înaintă recurs, 

' Adresăm m: mbrilor români învitarea ca în 
viitor să participe la şedinţele reprezentanţei mai 
ales când sunt la ordinea zilei chestii de interes 
curat românesc, iar pe domnul primar îl rugăm 








Archiplagului, vor scădeă din cias în cias, închi- 
zând ca intro cutie fermecată, toate priveliștile 
de pân” acum; numai Olimpul, purtând cu mân- 
drie pe umerii săi voinici, atâtea bazme, îl va 
supraveghiă necontenit în rătăcirea prin dealurile 
ce mărginesc Thesalia, până pe malul mării. 

De aci, alte ceruri, mai calde şi mai albastre 
vor tremură licăririle noptei sau vor revărsă ra- 
zele lor pe corabia călătorului, pornit să oco- 
lească golful Salonicului, cele trei braţe ale pe- 
ninsulei Chalcidice, în vârful căreia Sfântul Munte 
îşi odihnește sutele-i de mănăstiri şi miile de că- 
lugări graşi şi mulţumiţi, golful Orfani, până la 
vărsarea Mestei. 

Şi iată-l ajuns la cea mai depărtată mar- 
gine a Macedoniei. 

Câmpiile verzi, nemărginite, oraşele și satele 
sunt mai dese; călătorul se întoarce pe alte căi 
şi cutreeră malurile fermecate ale Strumei și Var- 
darului, se apropie de Salonic, se depărtează 
iarăş de el, cotind spre Veria; rămâne uimit în 
faţa căderilor de apă ale Vodenei, de grădinile 
ei atârnate şi porneşte apoi fermecat încotro îl 
vor duce ochii, chemaţi de pretutindeni, ispitiţi 
de toate zările , . . . . . . . . ’a 5 

Aşa e ţara mea... Dar oamenii ei cum 
sunt? Ei, asta e altceva și am să v'o povestesc 
într'o altă scrisoare. Daniel Vodena. 








să ţină seamă de sărbătorile noastre la convo- 
carea şedinţelor şi să mai ţină şi cumpăna drep- 
tății în mână. 


O 


Congres socialist român. Acest congres s'a 
ținut zilele trecute la Arad, unde vre o 70—80 
de oameni, două zile întregi au desbătut nece- 
sitatea propagării socializmului la noi. A venit 
şi doctorul Racovski, cunoscutul şef al socialiștilor, 
expulzat din România şi încă doi trei tovarăşi 
de principii din Bucureşti. S'au ţinut cuvântări 
fără număr, cu obișnuita gamă de răzvrătire îm- 
potriva clasei burgheze, s'a criticat cu violenţă 
guvernul şi s'au auzit ieşiri nesocotite impotriva 
naționaliștilor „cari bolunzese poporul“. Toate 
aceste discursuri deslinate şi încurcate, precum 
şi aşa-zisul „congres“. pentru noi nu au nici o 
importanță. Un curent de idei în sânul popo- 
rului nostru nu se poate porni și sustinea decât 
de oameni cari îşi au rostul lor la noi acasă şi 
de oameni înzestrați cu un fond intelectual mai 
superior Iată de ce toate sforţările conducăto- 
rilor din Budapesta sufer o derută când e vorba 
de propagarea principiilor socialiste între noi. 
D-aii dela „Népszava“ ar trebui să înțeleagă acest 
lucru elementar şi în loc de-a aranjă „congrese“ 
cu oratori ca lepescu şi Ştrengar etc. cari nu 
pot să stârnească decât hazul nostru, să caute 
pe alte căi apropierea. O astfel de apropiere, 
o frăţie de arme se impune în faţa even'men- 
telor din viitor şi noi apreciăm necesitatea ei. 
Programul nostru politic nu e in contrazicere cu 
lozincele mişcării socialiste dela noi şi astăzi 
când stăm în fața luptei pentru votul universal, 
e o trebuință firească să mergem alături și să ne 
îngrijim reciproc. Această tovărăşie de arme nu 
se poate indeplini în nici un caz prin congrese 
ca cel din Arad, ci prin înţelegerea cu condu- 
cătorii noștri politici.  „Congresul* din Arad a 
putut cel puţin să compromită apropierea noastră 
şi credem câ a servit totodată şi de-un preţios 
învățământ d-lui Rakovski. 

o 

Maxim Gorki trimite, din Roma, ziarelor 
germane un apel cătră opiniunea publică euro- 
peană, desvălind stările din Finlanda şi denun- 
tând atrocitățile guvernului rusesc. Scrisoarea ma- 
relui scriitor rus este':ntre a!'tele şi o icoană fru- 
moasă a Finlandei moderne, ţară puţin cunoscută 
şi atât pentru acest motiv, cât şi pentru analogia 
dintre situaţia politică de acolo şi a noastră, 


reproducem acele rânduri: 


„Veşti sinistre ne sosesc din Rusia: guvernul 
a deschis iarăş o campanie barbară împotriva 
Finlandei celei mici. 

„Această ţară, cu cele două milioane şi 
jumătate de locuitori, oameni aspri dar viguroși, 
săraci în pământ dar bogati în simtire și la minte, 
au ajuns în anii din urmă la un uimitor grad de 
cultură. In Finlanda s'a întrodus votul universal 
şi femeile exercită acest drept pe deplin şi cu 
mare succes. Poporul întreg combate alcoholizmul, 
şcoala e obligătoare pentru toţi; industria co- 
merciul înflorese. Finlandezii știu să dovedească 
pe toate tărimurile până la evidenţă, ce bine imens 
reprezintă democraţia şi libertatea spiritului; şi 
desvoltarea lor culturală deşteaptă admiraţie la 
toţi oamenii înțelegători. 

„Dar Finlanda, mai mult ca pe terenul 
politic, a progresat în artă, în această culme a 
manifestărilor intelectuale. Artişti ca Axe! Gallen, 
care uneşte puterea elementară a primitivului cu 
năzuinţa titanică după desăvârșire şi cu dragostea, 
nestavilită pentru frumos, apoi bărbaţi ca Gallonen, 
Jerateld, Rissaneu şi Simberg ar fi făcut onoare 
oricărei ţări prin talentele lor. Acolo trăieşte 
Saorinnen, poate cel mai taientat şi mai original 
arhitect de astăzi, admirabilul muzicant Sibelius, 
poetul Eyno Leyno şi alţi meşteri ai tonului şi 
ai cuvântului. Toţi aceştia se desvoltă repede, 
se ridică la înălţimi, şi deşi sunt fii unui mic 
popor din Nordul Europei, i-aţi iubi cu toţii, de 
i-aţi cunoaşţe. 

„Pentru mine această tară este simbolul 
țărilor din viitor; căci acolo văd pentru întâia 
dată realizate idealuri, la cari alte ţări de o-cam- 
dată abia îndrăznesc să viseze. In cununa de 
spini a omenirei Finlanda este o piatră ca sângele 





de roşie, o piatră care, pentru strălucirea ei, 
trebue să le fie scumpă tuturor popoarelor culte. 
Din păcate însă guvernul rusesc, al cărui. scop 
este să-și întindă cu orice preț stăpânirea asupra 
tuturor naționalităților aparținătoare Rusiei, vo- 
iește så înăbuşască cu totul flacăra frumoasă din 
viaţa intelectuală a Finlandei. In ochii ţarului 
finlandezii apar drept dușmani, pentrucă ei ţin cu 
tărie la Constituţia lor proprie, pe care au jurat 
toţi Țarii de până acum. ca şi cel de astăzi. Ii 
se par Duşmani, pentrucă finlandezii nu vor să 
ştie de vutca rusească, nici de poliţia rusească, 
nu vor să tolereze în tara lor violenţe, volnicii 
şi arestarea refugiaților politici. Şi pentrucă sunt 
un popor cultural, guvernul cel intemeiat pe func- 
ționari semidocti şi pe generali inculţi, îi persecută, 

„Acum se pregătește o nouă infamie. Qumeni 
pătrunşi de idei sociale și rivnitori de o cultură 
nouă cătră care s'au îndreptat în mod treptat, 
sunt siliți să se incaere cu soldaţii guvernului 
rusesc şi să se bată pentru libertatea nenorocitei 
lor patrii. Mişcarea culturală e ameninţată. en 
poticnirea: din adânecimile instinctului se va ridică 
iarăș animalul îmbiânzit şi ajuns la libertate, se 
va manifestă prin forţă şi oroare. 

„Eu socot că în istoria întregei omeniri n'au 
fost pugini mai umilitoare ca acele în cari gu- 
vernul rusesc a pornit cu război asupra propriului 
său popor. Și mi-se frânge inima în piept, când 
văd, că în faţa acestor barbarii Europa nu do- 
reşte şi nu voiește să-și ridice glasul său ame- 
ninţător înpotriva persecutorilor. Şi ar fi insă 
necesar, ca Europa, prin cei mai buni şi no- 
bili ai săi, să protesteze în contra oricărui act 
barbar ce se săvârşeşte în țara acestor oameni 
culţi, cari iubesc libertatea şi o socotesc trebui- 
toare pentru viaţa lor, ca şi lumina soarelui“. 


Astfel vorbește înflăcăratul Gorki despre 
Finlandezi. Scrisoarea lui e datată din Roma, în 
Decemvrie. Şi când ne gândim că tot în Roma 
se află acum un alt scriitor cu renume universal, 
un alt apărător al popoarălor prigonite, Björnson, 
ne vine pe buze intrebarea: oare tot din Roma 
clasică şi îmbătrânită să răsară soarele civiliza- 
tiunei moderne? : 

Schimbările în Croația. Noul Messia al gu- 
vernului nostru, destinat să potolească tulbură- 
rile din Croaţia, baronul Paul Rauch a ocupat 
scaunul de ban şi în zilele aceste s'a aşezat în 
Zagreb. In curând. se vor face alegerile pentru 
camera provincială şi se va pune în mișcare 
întreg aparatul oficial, ca să reuşească oameni 
de-ai noului ban. Aceşti oameni sunt din -ceata 
celor fără nici o importanţă în trecutul politie 
al tării. Supilo agilul luptător croat, dă în „Novi 
List“ următorul portret: „Care e programul baro- 
nului Rauch, sau peste tot are vre-un program? 
Da, are: programul de-a fi numit ban al Croaţiei. 
Cunoscând, judecata nouui ban şi faptele lui de 
pân'acum, avem convingerea, că dânsul nu e omul 
care ar luptă pentru o ideie, el luptă pentru un 
favor, pentru un post. Rauch a vrut să fie ban, 
iată programul lui. Cine cunoaşte în Croaţia vre-un 
unionist al baronului Rauch2*... lată conturele 
unui portret cunoscut și la noi. Păstrând pro- 
porţiile, câţi Rauchi, cunoaștem noi? ori care 
dintre cetitori, poate numără... 


Două ordine ale ministrului de interne. 


Ungaria se socotește a fi un stat de drept, 
şi astfel trebue să fie cârmuită după legi sanc- 
ționate și mai puţin după ordine ticluite în cabi- 
netul ministerial. 

D.I ministru de interne, se vede a fi călăuzit 
de altă judecată, Escelenţa sa, dacă nu-i convin 
legile puţin se gândește la executarea lor, căci 
altcum cele mai recente ordine ale d-sale ar fi 
fost de sigur de prisos. 


Dar să le analizăm puţin cuprinsul şi să 
vedem, dacă e sau nu justificată bucuria exube- 

rantă ce au arătat chiar şi multe din ziarele 
noastre din prilejul acestor ordine. 

Intr'una ni-se spune, că funcţionarii dela 
administraţie, nu pot fi membri în direcţiunile 
băncilor fără aprobarea municipiului. . 

Noi Românii, suntem atât de reduși in admi- 
nistraţie, cât în întreagă ţara avem un singur 
vice-comite, 2 protopretori şi câţiva pretori şi 
fișcali ai comitatelor. 

Vom puteă numără pe degete numărul func- 
ţionarilor în poziţii de căpetenie. Toate slujbele 
grase, bine plătite le au cei de alte neamuri. 
Aşă e întocmită legea electorală, aşă sunt aron- 
date cercurile, ca să nu putem aveă majoritate 
nici în Caraş-Severin, nici în Alba-inferioară, nici 
la Hunedoara — şi doar nici lu Făgăraş, cel mai 
românesc comitat din ţara întreagă. 


Când vu ajung chiţibuşurile ascunse, — 
oblăduitorii comitatelor, fişpanii îşi i-au refugiu 
la tocmeli — zăpăcese pe câte un slab de ai 
noștri, îl momesc cu făgădueli şi sub flamura păcii, 
oamenii noştri, altcum buni oameni dar slabi 
politiciani, se dau de unelte oarbe în mânile stă- 
pânului şi aşă ne trezim că pierdem tărina de 
sub picioare și se înstăpânesc. în cercurile romà- 
aceşti oameni cari nu au nici în clin nici în mà- 
necă cu poporul, oameni străini de durerile po- 
porului, oameni, cari îşi fac cel mult trebile lor 
şi ale stăpânului, care i-a onorat cu încrederea. 

Acei puţini cari sunt în funcţiune, nu se 
pot susţineă, decât prin muncă extraordinară, 
prin cinste şi corectitate perfectă, fiind spionaţi 
de ceata flămânzilor cari stau la pândă, ca să 
le ia locul. Dacă deci pe unul or altul dintre 
acei puţini, încrederea băncilor i va fi chemat 
în cutare direcţiune desigur, că numai interesul 
institutului i-a chemat — şi acum, e rindul comi- 
tetelor municipale să-i lase şi mai departe acolo, 
sau — clăţinând temelia şi increderea institutului, 
să-i îndepărteze. la multe municipii — opiniunea 
publică o face prefectul, după voia guvernului. 
Desigur, că guvernul are planul său, are în ve- 
dere depărtarea anumiteior persoane din direc- 
ţiunile institutelor, mai ales, dacă acele sunt ro- 


mâneșşti. 
Că vor fi depărtaţi şi cei de alt neam — 
ne îndoim — mai ales că vedem prefecţi şi vice- 


comiţi, ca prezidenti ai institutelor financiare şi 
nici ei nu s'au gândit să renunţe, nici guvernul, 
nu va reclamă îndepărtarea lor. Unii fac chiar 
politică financiară de naţionalitate prin institutele 
de bani şi cât ştim noi guvernului îi convine 
şcoala aceasta, căci prin aceasta se țințeşte chiar 
la slăbirea şi reducerea clientelei institutelor 
noastre de credit. 

Dela această ordinațiune deci nu ne putem 
aşteptă la nici un bine, din contră numai minorii 
şi oamenii cari văd până în vârful nasului se 
pot bucură de dispozitiile acestei ordinaţiuni. 

A doua ordinaţiune este şi mai încornurată 
— dar se vede ticluită, ca să tragâ o aţă dulce 
priu buzele celor naivi, cari văd o indreptare 
spre bine în chestia limbei de administraţie. 
Adecă cum? Oare nu ar fi fost din ajuns, ca 
ministrul să ceară să se execute legea despre 
egala indreptățire a naționalitaţilor votată de par- 
lament și sancționată de Majestatea Sa? 

Oare nu sunt acolo dispoziţii clare, cari de 
decenii nu se bagă în seamă? 

Oare respecteuză cineva dispoziţia legii 
despre limba protocolară începând din comună 
pâuă la municipiu şi ministerul de interne? 

Oare nu au dat prezidenţii tribunalelor contra 
literei și spiritului legei ordinaţiuni prin care in- 
cunoștiintează publicul, că nu dau rezoluţii şi ho- 
tăriri decăt numai in limba statului” Oare dra- 
gostea cătră limba română sau germară ori slo- 
vacă-sârbă să-l fi îndemnat să poruncească sluj- 
başilor să inveţe limba poporului, când se știe, 
că fiii acestor popoare sunt ţinuţi la distanţă. şi 
nu se pot apropiă de o slujbă mai însemnată, 


ci aceştia caută în cariera de advocati mântuirea | 
existenţei lor, aşă, că numărul lor s'a sporit in | 


mod uproape îngrijtor şi azi-mâne se vor im- 
procesuă unii pe alţii ca să poată trăì. 

Oare nu cercetează chiar acum când legea 
Apponiană abiă a eşit de sub tease revizorii şco- 
lari satele noastre și nu cer copiilor nici mai mult, 
nici mai puţin, decât vorbă la înteles a limbei 
statuiui in comune, unde afară de păreţii şcoalei 
înzadar ai incercă să o auzi şi să ţi-o insuşeşti? 

Pentruce ar fi bună cunoașterea limbei po- 
porului, când se face tinerimei silă să invete în 
măsură tot mai mare limba statului — şi unii 
din subalternii ministrului de culte merg cu pre- 
tenţii mai departe decât cere însaş legea. 








“PARA NOASTRA: 


Chiar şi din cele câteva cazuri înşirate aci 
se vede, că toată ordinaţiunea e dată numai ca 
să amăgească lumea credulă şi neorientată, că 
iată ce mare prietin al neamurilor este ministrul 
de interne, când este ştiut, că tocmai Măria Sa nu 
este îndrăgostit de fiii patriei, cari sunt de „alte 
buze“. 

Dela ordinaţiuni de acestea şi altele de 
soiul lor, noi nu ne aşteptăm la nici un bine. 

Binele va urmă şi va trebui să urmeze atunci, 
când de sus până jos se va respectă legea, când 
legi vătămătoare pentru noi şi dezvoltarea noastră 
naţională şi culturală se vor inlocui cu altele mai 
înțelepte şi mai blânde, şi când insuș stăpânirea 
va fi pusă numai în serviciul egalei indreptătiri 


' a tuturor neamurilor, cari alcâtuese această ţară. 


Suntem egali la sarcini, să fim egali şi la drepturi 
şi in concurenţă liberă, în condiţii egale — să 
vedem de cari cetățeni va aveă statul mai mare 
folos, de ceice pândesc după slujbe ori de ceice 
muncesc în arșiţa soarelui. De săcuii privilegiați şi 
de ciangăii aduşi printre români, ori de țăranul 
băștinaş, muncitor, onest şi blând care se multă- 


meşte cu putin, lucră puţinul său şi largul altuia, 


ca să trăiască el în strâmtoare, celalalt in belşug, 
fără să aibă un cuvânt de murmur, tinând că 
toată stăpânirea este dela D-zeu rânduită şi e 
bine şi creștinesc, să se supună legilor, chiar și 
când aceste sunt grele, în nădejdea indreptării, 
în nădejdea unui viitor mai fericit. 


ȘCOALA. 


Cronică pedagogică. 

Cine îşi va luă osteneala să răsfoiască 
puţinele noastre publicaţii pedagogice, va face 
observaţia că, şi la noi, precumpănese tractatele 
de metodică, lecţiile de model, cu un cuvânt: 
teoria pedagogică, care, la noi în special, urmează 
cu fidelitate principiile şeoalei lui Herbart. 

Nu e nimic de zis împotriva acestei stări 
de lucruri şi şcoala Herbartiană, deşi astăzi atacată 
şi părăsită, în Germania, în multe puncte este 
totuş un sistem bine inchegat, care a adus și 
poate încă să aducă multe foloase, fiindcă prin- 





cipiile ei fundumentale, scopul şi mijloacele edu- | 


cației fixate de ea, vor rămâneă. 

Nu mai puţin adevărat e că, la noi, eră și 
este încă şi astăzi o necesitate a se da învăță- 
torimei anumite norme de orientare pentru practica 
şcoalei, care trebue să meargă până la exemplul 
pozitiv: lecţia de model. 

Pe de altă parte insă nu trebue să se piardă 
din vedere observaţia realităţii noastre şcolare şi 
culturale, și aducerea unor norme speciale din 
această observaţie sau o udoptare cât mai com- 
pletă a principiilor împrumutate din pedagogia 
germană. Și aceasta mi-se pare că s'a cam ne- 
glijat la noi, cum am neglijat, de-altminteri, toată 
şcoala. Abia acum, când suntem ameninţaţi s'o 
pierdem, ne dăm seama cât de puţin ne-am ingrijit 
de ea, dar o societate fără cultură adevărată, 
cum să ştie pretui insemnătatea factorilor culturali ? 

Spre a arătă ce importanţă se dă astăzi în 
pedagogia germană, observaţiei trebuinţelor ade- 
vărate, imediate, practice, voi reproduce câteva 
idei dintr'un articol al excelentei reviste „Kunst- 
wart“, chiar cu primejdia de-a provocà la unele 


suflete slabe o desconsiderare completă a teoriei | 


pedagogice: 

Intâi se constată că, pe nici un teren, nu 
se scrie atâta şi, pe nici unul, ceia-ce se scrie 
nu are, în genere, aşa de puțină valoare, ca pe 
terenul pedagogic. Cauza trebue căutată într'o 
scădere fundamentală a şcoalei, anume: că materia 
și metoda științei sunt trecute, în mod mecanic, 
în școala poporală, fără ca aceasta să și-l asi- 
mileze mai întâi, în mod organic. Se crede că 
instrucţia şi educaţia se pot desface, matematicește, 
în anumite procese, a căror producere se poate 
învăţă şi deprinde. 

Dar învățătorul şi elevii nu sunt nişte magine 
ale căror funcțiuni şi energii să se poată calculà 
şi regulă perfect. Ei sunt suflete vii, şi astfel în 
raportul dintre dânşii se ivește un moment care 
ne face să vorbim de spiritul artistic al instrucției. 

Oricât de mult s'ar puteă pregăti o operă de artă 
prin cunoştinţe tehnice şi cultură ştiintifică, ceea-ce 
hotăreşte valoarea ei artistică este puterea pro- 
ductivă, radiarea de mii de feluri a personalităţii 
artistului. După rețete, regule şi metode, se știe 
că nu se pot produce opere de artă. 

Aceasta e recunoscut de toată lumea cu 
privire la lucrarea artistică şi, fiindcă se tinde ca 
prin analogie cu producţiunea artistică, să se apro- 
fundeze concepţia lucrării pedagogice, se for- 
muleuză, în mişcarea de reformă pedagogică, ur- 
mătoarele cerinţe: Pedugogia este o artă. Invă- 
țământul trebue să fie condus în spirit artistic. 
Aceasta va să zică: Este foarte necesar şi folositor 
să ştim psihologie, să învăţăm metode intemeiate 
pe sisteme psihologice, să ni.se predeă rezultatele 
ştiinţei în ramurile ei principale; dar toate aceste 
nu sunt lucrul cel mai de căpetenie. Căci toate 
acestea nu pot face din noi învăţători cum trebue 
și pot să fie. Ca să devenim educători în ade- 
văratul înţeles al cuvântului, trebue să desvoltăm, 
mai presus de toate, fortele și talentele noastre 
productive în genere şi, firește, în special, în ve- 
derea influinţei educative ce voim să exercităm 
asupra sufletelor copiilor. Pe când, in ştiintă, 
lucrarea principală consistă în aflarea de teorii 
şi metode, in experimentare, sistemizare etc. și 
acestea formează însaş esenţa ştiinţei, in peda- 
gogie aceste lucrări vin abia in rândul al doilea, 
fiindcă aici esenţialul nu este ceea-ce ştii, ci ceea-ce 
poti în urma talentelor tale productive. 

Scăderea pedagogiei de azi nu trebue căutată 
în faptul cà ea şi-a însuşit acele lucrări ştiinţifice 
ce le practică. ci în acele că le pune cu mult 
mai presus de desvoltarea mai importantă, dar şi 
mai anevoioasă a facultățitor productive, Și aceasta 
determină și caracterul literaturii pedagogice, în 
care se exagerează importanţa teoriei şi se pierde 
vremea cu discuţii sterpe despre probieme abstracte. 

Fireşte, e cu mult mai uşor să vorbeşti 
despre cerinţele practicei, decât să le indeplineşti, 
şi vanitatea oamenilor slabi se simte cu mult mai 
satisfăcută. când pot predică altora datorii ge- 
nerale, decât când urtrebui să aprofundeze datoriile 
speciale de fie ce zi. — De aceea vedem, în trac- 
tatele pedagogice, repetându-se mereu aceleaş 
cerințe generale pe care învățătorul le-a auzit 
deja în seminar cu prisosinţă: „luvăţătorul trebue 
să individuulizeze*, „învățătorul trebue să facă 
lecţiile interesante“, „învățătorul trebue să con- 
inbue la cultivarea tinerimei care a terminat 
şcoala“. — Sau se dau lecţii de model. Căci, în 
genere: cine scrie? Cei abstracţi dintre învăţători, 
aceia cărora teoriile le fue mai multă plăcere 
decât realitatea vie. Printre învăţători sunt mulţi 
pe cari talentul şi individualitatea pare a-i fi 
predestinat pentru ştiinţă sau pentru vre-o muncă 
de cancelarie. Aceasta este, dealtminteri, o apariţie 
pe care o vom găsi la ori-ce profesie, care re- 
clamă o chemare specială. Există d. p. medici 
pe cari însuşirile inăscute par a-i fi predestinat 
pentru o profesie pur ştiinţifică sau pentru comereiu ; 
există teologi cari mai bine se făceau cercetători 
de ştiinţă sau binrocraţi sau, unii şi actori. De- 
oarece scăderea fundamentală a pedagogiei de 
azi este, deci exagerarea teoriei, preocuparea de 
lucruri abstracte, intr'un cuvânt intelectualizmul, — 
e limpede, că din această parte cu greu se poate 
aşteptă o îndreptare. 

Adevăraţii bărbaţi de şcoală au avut întot- 
deauna, o aversiune instructivă faţă de abuzul 
de cerneală şi tipar ce se face în pedagogie. Ei 
citeau scrierile din specialitatea lor, mai presus 
de toate insă aveau ochii deschişi, ca să vadă 
bine lucrurile, viaţa şi copiii. Ei căutau să pătrundă 
viaţa și sufletele ca să afle adevăratele trebuinte. 
E: căutau să devie. din zi în zi, mai simpli, mai 
intuitivi, şi se iînstrăinau, din zi în zi, de retetele 
şi frazele tractatelor teoretice. 

Aceste stări în literatura pedagogică trebue 


-să le cunoască cineva ca să poată apreciă meritele 


lui H. Scharrelmann, cel mai de frunte reprezentant 


pey” îi taa 





T amet; ete À 

al mişcărilor de reformă în Germania. Căci dacă 
instrucția educativă este o artă, atunci, ìn litera- 
tura pedagogică propriu zisă (nu în cea psihologică 


» sau etică-știintifică) numai înfățișarea unei părţi 


din viaţa şcolură ca a unei opere de artă are 
valoare; nu forma abstractă, nu analiza psihologică 
a unor procese sufleteşti, ci înfăptuirea concretă, 
sinteza, fapta. 

Şi tocmai acestea, viata adevărată, rezolvarea 
concretă a unor datorii de fie ce zi, le găsim în 
cărţile lui Scharrelmann. Și el se închină inaintea 
ştiinţei şi ştie să folosească rezultatele ei, dar 
el nu vine cu teorii psihologice şi metodologice, 
el e omul practicei. Aici vedem cum lucrează un 
învăţător de adevărat talent, care are totdeodată, 
şi talentul şi plăcerea de-a infăţişă şi pentru alţii 
viaţa şi experienţa sa şcolară. El e unul dintre 
cei dintâi cari pun astăzi în practică principiul: 
Instrucţia educativă este o artă. După e!, cele 
mai prețioase puteri sufleteşti ale invăţătorului 
sunt cele productive, nu memoria pentru nume, 


„cifre și paragrafe de manuale științifice sau pe- 


dagogice. Scopul principal al instrucției educative 
încă e: a desvoltă puterile productive ale copilului; 
nu: a-i îndopă mintea cu ştiinţă. 

El nu vrea să întroducă în şcoală lecţii 
speciale de artă, nici nu prea vorbeşte copiilor 
despre artă. Dar e insuș artist, chiar și în inţe- 
lesul mai restrâns al cuvântului, d. p. în tratarea 
limbei; limba este, pentru el, temeiul instrucției; 
pe urmă e artist şi în desemn. 

El e omul practic, care-şi face calculul cu 
împrejurările date. Pe când alţii se tânguesc: 
„dacă am aveâ un plan de învăţământ mai bun, 
dacă am avea leafă mai mare, dacă inspectorii 
şcolari ar fi altfel“ el zice: „In împrejurările date 
să se vadă ce poate fiecare“. (O admirabilă pildă 
şi pentru învățătorii noştri in împrejurările de azi). 

E! e un prietin al copiilor, dar fără slăbiciune. 
E! ştie că ei sunt în drept faţă de învăţător, faţă 
de şcoală, faţă de societate şi de stat, intru cât 
de partea lor se manifestă natura sub forma de 
fiinţi omeneşti ce-şi cer dreptul de viaţă. (Com- 
paraţi legea apostolului păcii universale, contele 
Apponyi!) 

La sfârşitul articolului se vorbește despre 
scrierilelui Scharrelmann. Cele mai insemnate sunt: 





„Herzhafier Unterricht* şi „Weg zur Kraft“, 
amândouă un fel de ziar. X. 
Discutii. 


In chestia școlară s'a incins o polemie acută 
între ziarele „Drapelul“ şi „Tel. român“. Cel 
dintâi e de părerea, că în lupta cea mare pentru 
şcoală, bisericile româneşti n'au manifestat energia 
trebuitoare, n'au făcut tot ce-ar fi fost de lipsă 
şi chiar unele din dispoziţiile luate par menite 
numai spre mulcomirea credincioşilor... „ut 
aliquid fecisse videatur“... „Tel. rom.“ dimpotrivă 
sustine, că s'a facut foarte mult, dar ce s'a putut 
face și chiar mai mult decât atât: unele lucruri 
cari nu se pot spune, fiindcă „nu privesc publici- 
tatea“ ... Inşiră apoi în VII puncte aceste pretinse 
fapte ale apărării naţionale bisericești... 

Aşteptăm desfăşurarea discuţiei. Desigur 
„Drapelului“ nu-i va fi greu să inșire întrun număr 
îndoit de puncte tot ce nu s'a fâcut, căci — să 
fim drepţi, — apărarea bisericilor noastre a fost 
din cale afară domoală. 


BISERICA. 


Nedumeriri canonice. 

Cetim în „Tribuna“ că comitetul parohial 
din Lipova, lovind în consistorul din Arad, care 
„nu dă nici un răspuns“ a interzis preoţilor săi 
a purtă slujbe la bănci. Nu cunoaştem îndrumările 
canoanelor cari vor indreptăţi poate aceasta pro- 
cedură, dar credem că ea este contrară cerințelor 


vremii in care trăim, când preocupaţiile sunt 


mai multiple și impun datorii ce nu se mâi pot 

isprăvi după rânduiala pravilelor. De altfel tipicul 
canoanelor a fost de mult așezat la hodină, doar 
în direcţiile multor bănci cunoaştem membri, pe 
cari porunca sobornicească i-a impodobit cu fru- 
moasa atribuţie a cinului monacal : virtutea sărăciei 
evanghelice... Și... Dar așteptăm lămuriri în 
acest punct dela blagocestiva „Revistă Teologică“ 
din Sibiiul nostru. 


ECONOMIE. 


Economia și gazetele noastre. 


Toate gazetele noustre, de zi ori săptămâ- 
nale, care se ocupă cu politica — au în pro- 
gramul lor și îngrijirea chestiilor economice. La 
înființare şi apoi de câte-ori li-se dau prilejuri ca: 
deschiderea unui nou abonament, anul nou, schim- 


-bări de redacţie ete. — nu intrelasă nici o ga- 


zetă să nu spună, că va urmări cu deosebit in- 
teres şi va fi cinstit şi zelos sprijinitor chestiu- 
nilor economice. 

Zilnie apoi, când se scrie asupra situaţiei 
noastre politice ori culturale, guzetele noastre ape- 
lează la organizaţia, la dărnicia poporului și fraze 
ca „să ne întărim“, „să creștem în bunăstare“, 
„Să jertfim pentru ale noastre“ etc. găsim aproape 
pe fiecare pagină a ziarelor noastre. 

Şi cu toate aceste. în afară de vorbe umflate 
şi de fraze însuflețite, aproape ne este dat să 
cetim în gazetele noastre sfaturi, îndrumări, co- 
municări de cunoştinţe şi indemnuri motivate în 
chestiile economice, fie şi numai în de acele care 
ating deadreptul interesele poporului nostru. 

Vorbăria lată s'a instâpânit şi în chestiile 
economice, unde numai munca străduitoare, fie 
cu brațele, fie intelectuală — poate să folosească 
şi să aducă roade. 

Că gazetele noastre nu dau cuvenita atenție 
chestiunilor economice, cu toate că azi acele tot 
mai cu inzistență îşi fac loc de frunte în preo- 
cupările popoarelor — dovadă svnt și numai nu- 
merii de Crăciun, numeri bogaţi în alte scrise 
— a gazetelor noastre. Dovada ce ne-o înbiie 
aceşti numeri de sărbătoare este, fără îndoială 
foarte dureroasă şi în acelaş timp puţin măguli- 
toare pentru gazetele noastre. Dar lăsăm să 
vorbească datele: 

In afară de cele 4 foi economice, pe care 
le avem cele mai de seamă gazete ale noastre 
-— 12 la număr — au dat publicului cetitor la 
Crăciun 224 pagini de lectură. Din aceste abia 
10 pagine sunt ocupate cu chestii economice şi 
de sociologie. Spunând însă, că din aceste 10 
pagine, 4!/, revin „Libertăţii“ prin adausul ei 
economic „7ovărdăşia“ şi apoi 3Y, pagine revistei 
„Iara noastră“ — rămâne ca celelalte 10 gazete 
româneşti au în total numai 2 pagine în care se 
tratează chestii economice, Şi în aceste 2 pagine, 
mai mult ocupă doi articoli din România, scriși 
de dl prof. univ. A. C. Cuza despre „Chestiunea 
agrară“ din România fără nici o legătură directă 
cu vieaţa noastră economică ori socială. Aşa, că 
în afară de acești doi articoli pentru cele 10 ga- 
zete ale noastre abia rămâne în total 1 pagină 
cu scrise economice — faţă de totalul lecturii de 
224 pagine, ce s'a dat de Crăciun — publicu- 
lui nostru! 

Ca faptul acesta foarte regretabil să poată 
fi controlat dăm aici date despre numărul de 
Crăciun a fiecărei gazete din cele 12, cu care 
ne ocupăm: 

Dintre gazetele de zi: 

„Tribuna“ din Arad, care a avut 44 pugine 
(30 cu text şi 14 cu reclame) are în text arti- 
colul „Două probleme“ de A. C. Cuza, ce tra- 
tează chestiunea jidovească şi cea ţărănească în 
România. Articolul d-lui S. Bocu „Congres socia- 
list român în Arad“ abia atinge chestia econo- 
mică. La rubrica „Economie“ aduce 3 ştiri: „Bi- 
lanţul băncilor noastre“ apărut cu săptămâni 
înainte in „Anuarul băncilor române pe 1908“. 

Apoi o ştire scurtă despre situaţia financiară şi 
ştirea că se va ţineă în curând un Congres pe- 
trolifer. Atât — in 44 pagine! 

„Lupta“ din Budapesta, cu 30 pagine de 
text şi 4 cu reclame are în text articolul „Pro- 
blema agrară în România“ de A. C. Cuza, despre 
actualele reforme agrare din România; apoi un 
articol „Interese“... de V. C. Osvadă, în care se 
tratează legătura din transactie şi vârirea poli- 
ticei în chestiunile economice ale naționalităților, 
La rubrica „Economie“ mai aduce ştiri despre: 
Concursul de premii, deschis de Reuniunea de 
agricultură din Sibiiu pentru viieri; Importul Ro- 
mâniei în 1906; O ştire despre reescontul Cassei 
de păstrare poştale; Scăderea scontului în An- 
glia şi date despre preţurile dela Bursă: efecte 
şi bucate. Toate laolaltă dau 2 pag. din cele 34. 

„Gazeta Transilvaniei“ din Braşov m'are nici 
un Singur articol ba nici măcar o știre econo- 
mică — dacă părţile alese din discursul d-nului 
Dissescu la discuţia reformelor agrare din Ro- 
mânia, pe care le publică, n'or fi luate ca eco- 
nomie — de Crăciun, pe cele 12 pagine! 

Apoi: 

„Drapelul“ din Lugoj nu se ocupă nici la 
Crăciun cu vre-o chestie economică. 

Dintre cele 2 gazete, scoase la cele două 
Mitropolii româneşti: 

» Telegraful român“ din Sibiiu nare pe cele 
8 pagine, format mare nici un articol economic. 
Intre ştirile zilei doar ştirea, că târgul din Sibiiu 
se ţine la 12 curent şi că legile transacţiunii au 
fost publicate in foaia oficială — să fie economie! 
Incolo nimic. 

„Unirea“ din Blaj, scoasă pe 24 pagine 
ware nici un articol economic. In partea liter-ră 
are o scrisoare ce vorbeşte despre meserii, iar 
la ştiri ne spune că la Reuniunea meseriuşilor 
s'a ţinut o prelegere despre „Arta creştină“. Atât! 

Dintre gazetele pentru popor, care mai ales 
sunt chemate să desluşească, să informeze, să 
îndemne poporul în treburi economice (și nu 
numai de agricultură !): 

„Țara noastră* din Sibiiu dintre cele 30 
pagine 3'/, sunt ocupate de articoli de economie: 
Despre coşniţele Dzirzon, Darea de seamă despre 
isprăwle Reuniunii de agricultură din comitatul 
Sibiiului şi 4 ştiri economice, 

„Libertatea“ din Orăştie în afară de „To- 
vărăşia“, pe care o are alăturată şi care cuprinde 
4 pagine dintre cele 20 pag. pe câte a apărut 
— are în primul articol o însufleţită îndrumare 
în ale economiei — singura gazetă din cele 12 
— care a atins şi în primul de Crăciun chestii 
economice. 

„Poporul Român“ din Budapesta în cele 16 
pag. n'are nici un singur articol şi nici măcar o 
ştire economică! 

„Foaia Poporului* din Sibiiu. pe 12 pagine 
are un inceput de articoi despre „Grâu“ (cum se 
samână — și asta în luna Ianuarie!) şi apoi o 
singură ştire, fără nici un comentar că se ţine 
expoziţie industrială în Sebeşul.săsesc | 

„Gazeta de Dumineca“ din Șimleu, preme- 
nită în redactare în numărul de Crăciun, cu 12 
pagine, chemat să fie şi număr de model în noua 
premeneală — nare nici un singur articol economic. 

La „rubrica economică“ publică două ştiri, 
pe care alte gazete le aduc la „Felurimi“ şi apoi 
alte două ştiri mărunte despre tovărâşiile din 
Anglia (5 rânduri) şi despre răspunderea în caz 
de falsificare a laptelui (alte 5 rânduri). Precum 
se vede din acest număr, noua redacţie, nu do- 
rește să se ocupe indeosebi şi cu chestii eco- 
nomice | 

„Revista Bistriței“ din Bistriţa pe cele 8 
pag. format mare ware nici un articol economic 
— de nu vom socoti ca atare continuarea arti- 
colului d-lui P. Grapini despre „O tovărăşie contra 
beuturii de vinars* ce se va continuă. Intre știri 
— ca aproape totdeauna — are 7 ştiri mărunte 
economice, de mult interes. Ştirea despre „Cen- 

trala Tovărăşiilor“ e greşită, dupăce „Tovărăşia* 
în proximul ei număr apărut după adunare —a 
adus r port amănunțit. 

Despre conţinutul foilor în parte mare lo- 
cale „Ţara Oltului“, „Progresul“, „Răvașul“, 
„Pluguru!l“ — care nu ne stau la îndemână, nu 
putem da date. Considerând însă numărul lor 
restrâns de cetitori, în statistica asta nici aşa nu 
schimbă icoana. Tot aşa nu aparţin acestor spi- 
cuiri nici Revistele literare, școlare şi bisericeşui. 

Cele 4 foi ale noustre economice, după che- 
marea lor şi în numerii de Crăciun aduc mate- 
ral economie, Şi anume curat economic: 

» Revista Economică“ din Sibiiu care are ur- 
mătorul cuprins: Câtră cetitori (schimbarea în 
redactare şi editarea revistei); „Opt la sută“ 
(despre legea de uzurărie) de G. Todica; Con- 
tiolul comitetului de supraveghiare de P. Stoica; 
O ordinațiune ministerială (despre oficianţii ad- 
ministrativi în direcţiunile băncilor); Evidenta cu- 
poanelor de dividendă; O Reuniune harnică (cea 
din comitatul Sibiiului, raportul ei anual); Revista 
financiară, Cronică şi Insolvente. 

„Zovărăşia“, ce se trimite ca adaus la „Li- 
bertatea“ din Orăştie are de Crăciun: „Sus jini- 
mile“ (un cald indemn pentru organizarea eco- 
nomică prin tovărăşii); Asigurarea vitelor (con- 
vocare la adunarea generală dela 9 |. c. şi täl- 
măcirea rostului acestor asigurări); Centrala noa- 
stră (tălmăciri despre Tov. Centrală şi lista mem- 
brilor mai nou înscrişi); Sub steagul tovărăşiilor 
(scrisoarea părintelui din Chimiteinic, cum a făcut 
prima tovărăşie în sat); Roata vremii (spicuiri); 
Statutele Tovărăşiei Centrale (continuare); Ştiri; 
Intrebări şi Răspunsuri ; Oferte şi Poşta redacţiei. 

Celelalte două foi economice „Bunul Eco- 
nom“ din Deva şi „Meseriaşul“ din Lugoj, care 
au pe lângă conţinut economic şi ştiri şi articoli 
de pe alte terene — nu ne-au sosit de Crăciun. 

Singura foaie curat pentru lucrările de făcut 
în jurul agriculturii „Economia“ din Caransebeş 
şi în numărul de Crăciun are un bine ales ma- 
terial și anume: Gerar (îndrumări în ale agricul- 
turii la începutul unui nou an); Apoi: Cultura 
nouă a viilor de T. Câmpean; Insemnătatea ză- 
pezii în economie (mai bine în: agricultură); 
Laptele; Informaţiuni şi Varietăţi. 

Dupăce numerii de Crăciun ai gazetelor noa- 
stre, după o veche datină, sunt redactaţi cu cea 
mai mare grije și nizuinţa celor ce scriu este, 
ca pentru acest praznic să spună poporului, să 
arete abonaților ce şi cum poate să-i slujască 
mai bine interesele — cercetând felul cum să 
redactează gazetele noastre, toate la aceeași dată 
— de sigur că acești numeri de Crăciun ne pot 
da cea mai sinceră icoană. 

Aici noi am dorit să arătăm numai icoana, 
în care se prezintă gazetele noastre ca apără- 
toare şi sfâtuitoare a intereselor economice — ce 
se ţin şi care trebue să fie legate de poporul 
nostru. 

Icoana — cât sa putut fidelă — o avem! 
Dar, durere, nu avem mângăierea, nu avem nă- 
dejdea organizaţiei noastre economice — dacă 
gazetele noastre şi in anul nou numai așa fel 
vor ști să îmbrăţişeze chestiunile noastre eco- 
nomice! 

Mai ales pe noi, prea puţinii şi prea slabii 
care ne îndeletnicim cu chestii economice — ne 
doare mult icoana asta. Căci deodată cu lipsa 
de interes îndestulitor a gazetelor noastre pentru 
trebile economice, ne simţim și noi mai slabi, 
mai zădarnici muncitori... 

Dar ne doare icoana pentrucă în ea vedem 
slăbiciunea poporului lipsită de sfaturile, lipsită 
de îndrumările, cum s'ar impune pressei noastre. 
Căci în economie prea slabă e mângăierea că 
„tot harul şi tot darul dela Cel de sus vine“... 

Căci rezistenţa unui popor, dragostea pentru 
aşezămintele lui, curajul de luptă —- numai pe 
temelia tare a bunăstării economice — poate 
trăi şi se poate înmulți. 








Asta să o înțelegem toti câţi vrem să dăm 
poporului îndrumări şi hrană sufletească — 
prin gazete V. 0. 


STIRI ECONOMICE. 


Asigurarea vitelor. A treia zi de Crăciun 
s'a tinut la Orăştie în fața unui număros public 
adunarea de constituire a „Reuniunii pentru cul- 
tura şi asigurarea vitelor“. Statutele, ce s'au 
primit au fost tălmăcite de d-nii loan Motța şi V. 
C. Osvadă, începătorii acestui prea folositor așe- 
zământ. Dupăce statutele vor fi înregistrate la 
tribunal Reuniunea îşi va începe rodnica activi- 
tate, şi pân” atunci vom mai aveà prilej să vorbim 
despre această reuniune şi vom vorbi cu drag 
dupâce cu ajutorul aceleia proprietarii noştri de 


vite vor fi puşi la adăpost de orice pagube in. 


vite, atât de simţite azi. 
o 

Ca să se vadă cu câtă uşurinţă, să nu zicem 
neorientare se scrie la noi despre chestiile eco- 
nomice, cităm din „Gazeta de Dumineca“ din 
Șimleu următorul pasaj! 

„Organizarea noastră economică o fae di- 
feritele reuniuni şi tovărăşii agricole, cea'culturală 
e lăsată aproape numai în sarcina „Astrei“ şi a 
Societătei teatrale. Un mare și nepreţuit serviciu 
pe acest teren aduc multele societăţi muzicale. 
În genere trebue să recunoaştem, că organizaţia 
noastră economică şi culturală nu poate fi mul- 
țuniitoare. Dar suntem cel puțin îndestuliți cu 
munca, ce se depune în direcția aceasta. Nu pu- 
tem fi însă de loc mulțumiți cu organizaţia noastră 
politică şi cu munca, ori nemunca pe acest teren“. 

Apoi unde sunt acele „diferite“ reuniuni şi 
tovărăşii agricole? Dacă afirmările acestea nu erau 
aşa uşor scăpate din condeiu, desigur că cu 
acelaş drept se puteă zice şi faţă de munca de 
azi economică, ceiace se spune despre organizaţia 
politică. 

O 

Roadele gunoirii măestrite. La pepiniera sta- 
tului pentru cultura nutreţurilor, A. Cserhâti, con- 
ducătorul acestei pepiniere a făcut mai multe 
probe, prin care să se adeverească întru cât ajută 
roada pământului gunoiul artificial. Din sfârşi- 
turile acestor probe wmintim aici următoarele: 

In pământ dela Berete s'a sămânat 2 ju- 
găre cu ovăs: unul presărat cu superfosfat. Cel 
gunoit artificial a dat 13 cruci cu 9 măji 20 kgr. 
Cel negunoit artificial, dar tot atât de bun, a dat 
numai 9 cruci (elăi) cu 6 măji 60 kgr. ovăs, so- 
cotind prețul ovăsului mai mult şi preţul super- 
fosfatului de 16%, intrebuintat, care costă pe kgr, 
55 fileri — câştigul curat la cel gunoit a fost cu 
18 cor. 84 fileri mai mare, la 1 jugăr. 

La grâu, folosirea superfosfatului a dat câştig 
mai mult cu 31 cor. 84 fileri. 

Crumpenile; sămânate în pământ gunoit cu 
superfosfat, chilisaletru şi gunoiu de cali — au 
dat un câştig mai mare pe 1 jugăr cu 84 cor. 
24 fil. Agricultorii noștri şi-ar face un mare bine 
dacă s'ar folosi de aceste îngrăşăminte. Le pot 
cumpără dela tovărăşia „Orsz. m. gasdasági Egye- 
sület — Műtrágyát értékesitő SzGvetkezete“ în Bu- 
dapesta, Fürdő utcza 8. 

o 

Vinurile ce se trimit în Elveţia (Sviţera) tre- 
buesc cercetate înainte prin institutele chemice 
reg. ung. ce se află în Budapesta, Cluj, Pojon și 
Fiume. Vinurile, ce nu sunt urmate de atesta- 
tele vre-unuia din aceste institute chemice — 
vor fi analizate chemic la oficiul vamal din Elveţia, 
care ușor le pot tăgădui intrarea. 

o 

Reducere de 10%, dela dare vor aveă toţi 
aceia cari vor însinuă la primărie până la tinea 
lui Ianuarie — toate datoriile îintabulate — după 
cum vestește la timp și „Revista Bistriţei“. 

o 








La Reuniunea meseriașilor din Bistriţa se 
urmează cu prelegerile mult folositoare. Mai in 
urmă, D-l Dr. I. P. Olteanu și-a sfârșit tratatul de 
istorie, ce l-a fost inceput în Dumineca de mai 


nainte. Harnicii meseriaşi Bunea şi Trifan au ` 


vorbit cu multă înţelegere despre lipsele și nāca- 
zurile meseriașilor — îndemnând apoi la solida- 
ritate și iubire de neam. Prelegerilor au urmat 
câteva declamări. 


Scrisori cătră ţărani. 
XV. 
Bade Șofroane! 

Mi-aduc aminte de când eram copil ne- 
vârstnic, adecă cam de vr'o 7 ani... 

Treuba mea eră să număr în toate zilele 
găinile, să caut cuibarele și s'udun ouăle din ele, 
apoi să dau de mâncare la purcei şi la găini şi 
să am grije de Burcuş, prietenul cel mai bun ce 
l-am avut vrodată 'n lume... 

Puţină slujbă, îmi vei zice... Puţină zău, 
dar cu mare răspundere, că cu tata, Dumnezeu 
să-l odihnească, după cum bine ştii, trebuiă să 
fi om ca ’n cătane, regulat, altfel o păţai urit... 
De pierea vr'o găină sau de vr'un vecin rău şi-o 
doreă s'o vadă ’n crătiţă, eu trebuiam să-i gâcesce 
gândul cel viclean şi să fiu ca căpăul pe urma 
lui, că de nu, plăteam găina cu spinarea; de 
gu'ţă purcelaşii de foame şi prindeă să-i audă 
tata, numai ce se 'ncruntă odată la mine şi 
aveam destul, de ni-se fură vr'un cuibar cu ouă, 
mâncam o papară de-mi plângeă sfinţii de milă... 
Apoi, poftim, mă rog, nu eră asta slujbă destul 
de grea pentru un copil de 7 ani? Că eu tre- 
buiă să fiu tot cu grijă, că eram mă rog răspun- 
zător pentru pagubă, şi această răspundere, în 
lipsă de alte mijloace o plăteam cu spinarea. Cu 
purcelaşii şi cu Burcuş mă 'mpăcam'eu bine, 
că pe cei dintâi îi hrăneam şi-i închideam în coteţ, 
iar pe Burcuş îl lăsam noaptea să hoinărească 
ca pe-un ficior june şi dimineaţa venea sătul şi 
se gudură pe lângă mine, iar dupăce-l netezeam 
pe spate întră 'n colibă şi s'aşterneă pe somn. 
Dar cu găinile eră mai rău... Ele mă făceau uneori 
de-mi veneă să dau cu sapa după ele şi să omor 
câte cinci dintr'odată, să mă scap de-atâta grije... 
Și poate că şi făceam de nu eră tata cum îl ştii... 
că de-apucau în feldără cotroboleau cu ciocul 
lor tot ce găseau şi făceau o răscoală de gân- 
deai c'au dat Tătarii pe-acolo, de intrau în gră- 
dină râcăiau sămânţa legumelor și n'apucă să 
'neolţească, că ele o scoteau cu ciocul și-o mâncau. 
Şi nu-mi eră mie de sămânță, da-mi eră că ele 
împrăștiau pământul cu picioarele şi lăsau urme... 
Apoi de-apucau să treacă la vecini, eră o chilo- 
teală pe capul meu de mama focului. Bai gar- 
durile după ele băiete şi le-udă acasă, că de nu, 
îi rău... Mai cu seamă pe cocoș eram dușman, 
de nu ştiu cum nu i-am făcut apa până n'apucă 
să-l ducă mama 'm târg. Cocoş hoinar ca al 
nostru nu cred să mai fi fost în sat, că eră ca 
bărbatul care nu trage la casa lui și umblă hoinar 
pe la alţii; da nu-mi eră de hoinăritul lui, că 
mi-ar fi părut bine să-i facă cineva ciuca, că 
răbdam o bătae și scăpam de-un năcaz, da-mi 
eră că blăstămatele de găini tot după el umblau 
aşă că eu trebuiă să-mi petrec aproape 'ntreagă 
ziulica sărind gardurile. Mă mai scoteă mama 
de multeori dela năcaz, însă ea încă aveă tre- 
buri destule şi nu puteă să-mi ajute... Da 'ntr'o 
zi i-am zis: 

— Mamă, de nu vinzi cocoşul, eu nu mai 
stau acasă, mă duc şi mă fac finanţ... că vă- 
zusem eu nește finanţi prin satul nostru, cu săbii 
lungi şi strâmbe şi cu neşte şinoare verzi, de-mi 
păreau mai frumoși ca tisturile. 

Ea începi a râde, dar nu zise nimic. Poate 
că 'n gândul ei de mamă ar fi vrut să mă 
vadă finanţ. 

Destul numai că la o săptămână cocoșul 
cel hoinar nu mai eră în curte. 

Pot zice, bade Şofroane, că asta a fost 


poate cea mai senină zi ce-am avut-o in vieaţă, 
parecă mi-s luase o peatră de pe inimă. 

In locul lui gâinile aveau un cocoș mai ti- 
nerel şi mai cuminte, care nu numai că nu le 
duceă prin vecini dar le ciocăneă pe cele ce-a: 
-pucau să părăsească ograda. 

De-atunci am mai apucat s'o tai și eu pe 
la râpă unde o târlă de copii făceau un chilălău 
de gândeai că să răstoarne lumea. Şi vai bine 
mă simţeam între ei... 

Desculţ, imbrăcat intro cămaşă lungă în- 
cinsă pe la mijloc co funie de curmeiu, călare 
pe-un cal de salcie, c'o chivără de pipirig im- 
pletit în cap şi c'o nuia subtire în mână, alergam 
şi-mi băteam calul de stă să jeamă sărmanul svb 
mine. Și eram așă de mândru şi-avem o privire 
atât de sumeaţă de-mi ziceau ortacii, privindu-mă 
pe sub sprânceană, ăstai. mai dihai ca Por îm- 
părat, din ăsta, de cumva nu l'o deocheă cineva, 
iasă om mare... 

O fi, ziceau alţii, că doar tat-s'o a fost 
filăr la tunari. 

Asta eră vara... 

Iarna însă eră mai rău... Şi eră mai rău, 
că trebuiă s'o petrec lângă cuptor, sfărmind la 
cucuruz, de-mi erau mânile numai beșici. 

Da, dela o vreme şi aci-mi găsii norocul.. 

A dat Dumnezeu, că 'ntr'o zi se abătù pă- 
rintele Nicolae pe la noi, şi nu știu ce vorbi ce 
nu cu tata, că nu treci o săptămână împlinită 
şi numai ce-l văd că-mi aduce o păreche de 
opincute, iar mama scoate din ladă o păreche 
de nădrăguţi şi-un bobouaș și mă 'mbracă știi 
coleă, ca pe-o cătană. Eu de buimăcit ce eram 
nu puteam conteni de-a mă mai uită pe mine. 


Atâta schimbare dintr'odată, mă făcea să mă | 


pipăi... nu cumva să fie altul în locul meu... 

Da n'apucai să mă pipăi bine că numai 
ce-mi zice tata: i 

— Mai copile, dragul tati, de-acum s'a gătat 
cu tine, ca venit în sat dascăl şi eu vreau să 
fac om din tine, auzitu-mai, să te fac om!... 
Uite aicea-i o tăbliță, de ea-i legat un creion, 
ia-o frumos subsuoară și să vii cu mine să te 
duc la dascălul ca să te 'nveţe carte... | 

Şi, n'apucă să gate vorba bine, că-şi luă 
boboul pe el, își puse căciula 'n cap, mă luă de 
mână şi plecarăm... 

„„„Școală, carte, tăbliță, dascăl, să te faci 
om,... brr... ce-o mai fi toate astea. 

* 

Aşà eră atunci!... Primele opincuţe le-am 
pus în picioare la vârsta de 8 cătră 9 ani. In 
toată toamna căpătam o pereche de opincuţe iar 
vara umblam desculţ la şcoală. 

Gizme, nu ştiu să fie avut în sat, după popa, 
decât Călin primarul, da şi el când mergeă în 
târg ducea cizmele în spate până în: oraș şi 
numai acolo le 'ncălţă cât trebuiă să stea în faţa 
domnilor, iar dup'aceea se descălță frumos, le 
ştergeă de prav și-și scoate opincile din desagă 
şi se 'ncălţă cu ele. 

Ba, să nu mint, poate că știi şi d-ta, odată 
numai iacă-l şi pe tata c'o pereche de cizme 
acasă, da n'apucă să le 'ncalte de douăori că 
numai ce 'ncepură oamenii a da din coate şi-ai 
aruncă nişte priviri batjocoritoare, de-l făcurâ pe 
bietul tata să le vândă la Danciu poteovaru pe 
“mai nimic numai să scape de râsul satului. Ştiu 
„bine că şi d-ta vei fi râs de cizmele tati, că te 
ştiu că-ţi plăceă să te 'ncolțești în glume cu 
oamenii. 

Așă eră atuncil... Dar vezi acum nu mai 
este așă... Alţi oameni, altă lume... 

Popa umbiă cu mânuşi în mâni, primarul 
cu băț de care poartă domnii şi cu păpuci moi 
ca bumbacu, sătenii cu cizme şi cu ţipici, co- 
piilor, de cum stau in picioare, le cumpără pă- 
lăriuţe și şerpărel le fac nădrăguţi de pichet şi-i 
spilcuieşte de gândeşti că-s niște păpuși. 











„TARA NOASTRA“ 





Acuma umblă cu opinci numai cei ce nu 
pot face altfel. pe când atunci le purtau bogatii 
cu săracii deopotrivă, afară de domni, să 'nţelege. 

Dar atunci şi stăteau oumenii mai bine, și 
erau mai îndestuliţi. 

Atâtea cheltuieli, câte se fac la sate cu târ- 
guielile netrebnice, atâta risipă de bănet pentru 
lucruri. cari, la sute, sunt nefolositoare, atâţia 
bani daţi pe spenţele de postav, pe năfrămi de 
mătasă, pe cizme cu creţuri, pe şerpare cu ţinte, 
pe lăibărici cusute cu ibrișin şi mătasă. sunt tot 
atâta lipsă din hambarul cu bucate, din vitele 
din grajd şi din porcii dia coteţ, că de unde iai 
mereu, se gată, bade Șofroane! 

Asta o zic numai despre bărbaţi, că despre 
femei nici nu mai putem vorbi, că ele îs și mai 
înforfonate. 

Par'că mai aș stă să mă răimăşesc, bade 
Şofroane, că şi d-ta te porţi cu cizme cu creţuri... 

Ce zici, ne rămășim ?... 

Delasântioana. 


Viaţa în București. 


Crăciunul. 

De câte-va zile viata a luat altă înfăţişare: 
o fierbere mare domneşte peste tot; forfoteala 
necontenită a tuturor după târgueli îți aduce 
aminte de Crăciunul ce se apropie, de sărbătoarea 
asta a liniştei în familie pe care toți se pregă- 
tesc s'o primească după cuviinţă. Şi cu destulă 
podoabă. albă a sosit Crăciunul, învălind toată 


firea în mantaua albă a Moş Ajunului şi învese- ; 


lind pe toţi cu colindele vechi ce se mai aud incă. 

Dar e şi o legătură strânsă între Crăciun 
şi zăpadă, ceva sărbătoresc ce te mișcă şi îți 
deşteaptă mai mult impresia unor obiceiuri tra- 
diționale. Ce morocănos ar fi un „Moş Ajun“ 
negru. fară zăpadă! Par-că giasurile colindătorilor 
ar spune ceva ce te întristează, nu te-ar umple 
de bucurie ca acel „Bună dimineața la Moş Ajun“ 
ce se înalţă arginţiu peste firea înzăpezită. 


Atât numai că unele obiceiuri tradiţionale 
şi-au schimbat cu desăvârşire caracterul lor mai 
curat, transformându-se într'un fel de cerşetorie 
muzicală, Acest soiu nou de colindă se incepe de 
cu seara, de cum se înoptează; coruri bune une- 
ori se aud peste tot, însă ce să cântă numai are 
nici o legătură cu tradiţia. Se aud cântece lu- 
meşti, marșuri patriotice şi bucăţi din opere, unele 
cântate mai bine, altele mai rău. Tradiţia e res- 
pectată numai întrun „Bună dimineața“ cântat 
la inceput şi un altul la sfârşit. E o schimbare 
deplină; nu se mai cunoaşte nimic aproape din 
obiceiul străbun. Ba încă şi răsplata acestui soi 
de colindători dă într'o bună măsură felul în care 
s'au comercializat vechile tradiţii. Micile com- 
panii de colindători, alcătuite în mare parte din 
băieţi mari, chiar din oameni în toată firea. cântă 
numai pe bani. Și asta durează până după miezul 
nopţii când cerșetoria muzicală încetează şi com- 
paniile se retrag ca să-şi impartă deverul. 


Și atunci când în inima oraşului se stâng 
ultimele accente ale acestui cântec trist al tra- 
diţiei modernizate - pela margini abia se deș- 
teaptă adevăratul cântec al tradiției, colindul purtat 
din casă în casă de copilaşii cu traistele atârnate 
de după gât. Glasurile licărese ridicându-se uşoare 


şi înfiorându-te cu farmecul vestei aceleia bune. 


pe care mulţi n'o mai pot înțelege, 
Æ 


Celelalte tradiții ale Crăciunului şi-au mai 
schimbat caracterul şi ele. „Vifleimul* cu pove- 
stitorii marelui eveniment al omenirei, numai 
poate fi recunoscut decât putin de tot, faţă de 
vechiul obiceiu aşa cum dăinueşte la ţară. Intro 
bună măsură cântecele tradiţionale s'au cam uitat 
şi in locul lor au apărut dialogurile murdare al 
„jocului de păpuşi“. 4 


M| 





Numai „Steaua“ rămâne un colind păstrat 
cu mai multă religiositate, poate şi prin aceea 
că numai copiii pot să umble cu ea. Câte trei 
patru în jurul unei stele frumos zugrăvite, co- 
pilaşii străbat oraşul în lung și în lut cu naiva 
intrebare: „Cine primeşte steaua“ ce se aude 
pretutindeni. 

Aceste obiceiuri tradiţionale sunt respectate 
iară numai pela marginile oraşului, prin maha- 
lalele depărtate pe unde nu şi-a intins firul cu- 
ceritor electricitatea şi pe unde nu se cunose 
incă toate relele modernizmului. Pe acolo „li s'a 
arătat steaua Magilor“ şi cântecul acesta dă farmec 
unei sărbători mult aşteptate. 


+ 


Incolo, aproape aceiaşi viaţă obicinuită, 
Aceiaşi citire a jurnalelor din toală lumea, cu 
cele din urmă vești, aceiaşi întâluire a celor-ce 
vor să schimbe o ideie să impărtăşască şi altora 
câte ceva din celece au aflat. Și numai seara 
când în sânul familiei mulți îşi aduc aminte de 
clipele copilăriei; alţii singuratici, rămân mereu 
în aceiaşi obicinuită izolare, fără să mai poată 
pricepe farmecul acelei sărbători. 'Teatrele sunt 
deschise și toate gem de lumea dornică de pe- 
trecere. La teatrul naţional nimic nou insă. Abia 
o reluare a piesei lui Alexandri „Fântâna Blan- 
duziei* ; încolo acelaș talmeş:balmeș de piese cu 
automobil, aceleaşi tirade decoltate şi prea des- 
chiate ce se pot auzi prin anumite localuri de 
petrecere necurată, Direcţia insă servește aceste 
mizerii într'un decor admirabil — aicea tot ta- 


i lentul — și banii curg gârlă. Iată cum am ajuns 


la acest mare ideal: publicul educat de teatru! 


Că din această educaţie publicul iese îm- 
buibat cu apucături rele? Nu-i nimic. Așa cred, 
cel puţin, cei-ce conduc primul teatru al ţării. 


* 


In ajunul sărbătorilor un cerc de muzicanți, 
a dat un festival pentru comemorarea lui Grieg, 
maestrul norvegian mort vara trecută. Un pro- 
gram întreg alcătuit numai din bucăţi de ale 
măestrului dispărut, au fost frumos executate de 
o orhestră compusă dia amatori şi condusă de 
D. A. Vichi, un talentat violonist, 

Pe lângă bucăţile cântate de orhestră d-l 
Dalil Orso a cântat vre-o doauă lieduri de Grieg, 
cu o adâncă pricepere a acelor bucăţi tainice. 
Sonatu de Grieg a fost executată la pian de buna 
noastră pianistă D-şoara Cionca întovărășită la 
vioară, de tinărul Cionca, un drăguţ diletant. 


La acest concert, foarte răușit, a azistat şi 
Principesa Maria cu micii prinți, 

„Orhestra ministerială“ a mai dat un sim- 
fonic, executând o simfonie de Mendelssohn şi 
incă vre-o trei bucăţi. Intre aceste bucăţi eră şi 
concertul pentru pian, de Bach cu acomp. de 
orhestră. Pianista eră D-şoara Cionca, insă D-sa 
nu a putut eecută decât o parte din concert, 
şi aceia cu mare părere de rău, din pricină că 
pianul eră dezacordat, 

Un rău-voitor făcuse aceasta înainte de 
concert, la cercetarea pianului s'a constatat că 
făptuitorul eră un cunoscător al bucății ce se 
cântă, deoarece dezacordase tocmai coardele ce 
trebuiau mai des atăcate. Se spune, că ar fi vorba 
de o răsbunare ordinară a unui pianist, căruia 
i se refuzase cu o zi două mai'nainte „Orhestra 
ministerială“, 

Acest incident a făcut mult zgomot în oraş, 
deoarece talentul D-şoure: Cionca a pus-o de 
mult de-asupra tuturor celor-ce se mai produc azi 
şi se înțelege că această încercare de a-i face 
un rău nu a putut decât s'o îndreptățească şi 
mai mult pe tinăra pianistă să se producă cât 
mai des prin concerte, în ciuda celor fără talent. 


N. Pora. 

ȘTIRI 


Pentru celitori. Aest numär se expe- 
deasă numai abonaților. Rugăm pe tofi 
cari au primit numărul de probă să ni-l 
retrimitä în caz că nu vor să adoneze 


revista. 
o 
Interpelare în chestia măcelului dela Pănade 
In o apropiată şedinţă a camerei d-l Juliu Maniu 
va adresă ministrului de honvezi o interpelare 
în chestia cunoscutei sălbătăcii dela Pănade. Va 
cere ministrului să depună la biroul Camerei 
dosarele investigaţiei facute de tribunalul militar. 
9 
Victimele dela Cernova. Cei mai multi dintre 
intemnițaţii pe urma măcelului din Cernova au 
fost eliberati din închisoare zilele aceste. Scoşi 
din puşcărie uu fost conduşi la administratorul 
parohial Fischer, din Rosenberg, care i-a indemnat 
să se adreseze cu o petiție episcopului Pârvy 
pentru iertare. Bieţii oameni îngroziţi ce să facă? 
Au făcut petitie şi — după ziarele magiare, — 
la alegerile din congregaţie au votat cu toţii 
pentru lista candidaţilor maghiari. Frumoasă satis- 
facţie creştinească, pentru episcopul această ciudată 
Canossă. In adevăr ziarele maghiare au tot dreptul 
să se încânte de această alipire. Că a fost stoarsă 
cu patul puştii şi cu baioneta — asta aici la noi 
puţin impoartă, A 
„Tribuna“ şi Björnson. Corespondentul Tri- 
bunii dl Pompiliu Robescu a avut zilele aceste 
o a doua convorbire cu poetul Björnson, care 
l-a primit cu multă afabilitate şi i-a mulţămit 
pentru datele privitoare la prigonirea noastră, 
puse la dispoziţie de „Tribuna“. A promis că în 
curând va publică in revista „März“ din München 
un studiu amănunţit asupra persecuţiunii naţio- 


nalităţilor din Ungaria, în care partea de căpetenie | 


va fi consacrată Românilor. 
9 


Oameni harnici. In comuna Tohanul vechiu 
comitetul comunal, la stăruința părintelui Moise 
Brumboiu, în şedinţa ţinută Dumineca aceasta, — 
a urcat lefurile celor patru învăţători la minimul 
cerut de legea lui Apponyi. Au mai urcat salarele 
învătătoreşti: comunele Şdioara (|. Lugoj) Hezeriş 
o comună mică lângă Lugoj, Oraviţa-rom., Va- 
radia, Gerlişte, Slatina, Comorişte, Berlinişte, 
Mercina, toate în comit. Caraş-Severin, comuna 
bisericească Câlnic (com. Caraş-Severin), comunele 
Cherechiu din com. Arad, Buzad (tr. Lipovei, 
Ghilad, Opatiţa şi Gruin. 

o 

Pedeapsă meritată. Smintiţii husari, cari acum 
câteva luni au măcelărit pe Românii pacinici din 
comuna Cristian, şi-au primit pedeapsa meritată. 
Salbaticul sergent Wolf, care a condus măcelul, 
a fost degradat şi pe deasupra osândit la 1 an 
închisoare grea şi înăsprită. Ceialalţi 13 husari 
au căpătat pedeapsă de inchisoare între 6 săp- 
tămâni și 4 luni. k 

Ministrul de război al României la Viena. 
Zilele aceste, d-l general Averescu, ministru de 
război al României a fost primit în audienţă de 
împăratul Francisc Iosif, care a dat un prânz de 
gală în onoarea ministrului român. 

o 

Puţină mângăiere. Nu avem nici un cuvânt 
să ne bucurăm deosebit de faptul, că Camera 
din Budapesta — în ziua de anul nou al calen- 
darului vechiu nu a tinut şedinţă, — intervenind 
deputaţii noştri să se respecteze sărbătorile unora 
dintre naţionalităţi. ' Mângăierea pe urma acestui 
favor e atât de slabă, încât noi depunem condeiul 
fără a exploată câtuş de puţin ironia jalnică a 
acestui privilegiu... 

© 








străine îi dau portretul, îi publică biografia. Dacă 





"PARA NOASTRA“ 


0 nouă volnicie. 
oprit de poliţia din Brașov să deie reprezentaţia 
proiectată a doua zi de Crăciun. Nu ştim pe ce 


motiv. 
[ei 


Dialog din camera ungară. Cunoscutul lup- 
tător croat Francise Supilo scrie următoarele în 
„Novi List“: 

Odată s'a iscat o discuţie aprinsă între 
dânsul şi Wekerle. Președintele consiliului a zis 
amenințător: 

— D-ta eşti mort! 

— Cum aşa Exelenţă ? — a întrebat Supilo. 

— Aşă că nu vei mai ajunge in cameră, 

— Trebue să aşteptăm răspunsul alegăto- 
rilor Excelenţă! — a răspuns Supilo. 

— Fii sigur — a replicat ministru-preșe- 
dinte — ei incă vor fi de părerea mea şi vor 
duri ce eu doresc. 

Cum să nu dorească bieţii Croaţi, îndeosebi 
dacă dorinţa d-lui Wekerle va fi şi dorinţa câtorva 
sute de geandarmi. 


„Portul nostru românesc schimonosit*. O 
grupă de flăcăi frumuşei şi curăţei au jucat zilele 
aceste „Căluşerul“ prin Sibiiu. 

A displăcut mult, că în loc de bețe purtau 
niște „paraplee“* mari săsești în mâni, şi erau în- 
călțaţi în loc de opinci uşoare cu nişte papuci, 
cizme şi călțuni grei. 

- Spre îndreptarea compatrioţilor noştri din 
„Poplaca“ am scris aceste rinduri. 
lei 

Paroh nou. In Şeica-mare sa ales Dumi- 
neca trecută harnicul cleric absolut Pompeiu 
Morușea de paroh Felicităm comuna la această 
prea nimerită alegere şi dorim să fe intrun 


cias bun. 
© 


Gazeta Transilvaniei, cel mai vechiu organ 
de publicitate al Românilor de pretutindeni, pre- 
găteşte din prilejul jubileului de 70 ani un mare 
număr festiv. Redactia roagă pe toti cari vor să 
contribue cu scrisul lor la acest număr, să trimită 
manuscripte până la 10 Ian a.c. st. v. Numărul 
costă pentru ne-abonaţi 1 cor. 


le) 


Şezători literare. „Comitetul desp. VII. Haţeg 
a luat hotărirea a ţineă în fiecare Joi seara 
„şezători hterare?. 

Prima „şezătoare literară“ s'a ţinut Joi, în 
2 Ianuarie st. n. 1908, care a reuşit peste aştep- 
tările noastre. 

Programul a fost următorul: 

1. D-l Dr. Iacob Radu, vicar, a cetit o parte 
din lucrarea sa: „Istoria şcoalelor românești din 
tractul Haţeg“, fiind ascultat din partea publicului 
cu cea mai mare atenţiune. 

2. Corul Tinerimei sub conducerea măestru- 
lui lor Aurel Medrea a cântat vre-o trei cântece. 

3. Sau cetit unele poezii de ale poetului 
nostru Octavian Goga de câtră d-l Dr. Victor 
Bontescu. 

DI Dr. G. Suciu, directorul desp. mulţămeşte 
publicului, că a luat parte în număr aşa de mare 
şi il roagă să vină şi la a doua șezătoare ce se 
va ţineă la 13 Ianuarie st. n. 1908. V: P. 


[e] 

Moartea „prinţului Lahovari“. Cunoscutul 
pungaş Manolescu, zis „prințul Lahovari“ a mu- 
rit la Milano. Intreagă presa din Europa îl paren- 
tează pe acest „rege al pungaşilor“. Revistele 


ar fi fost un om cinstit, desigur se prăpădea 

la vrun birou în sărăcie şi nimeni nu l-ar fi in- 

crestat. Fiind pungaş însă a ajuns nemuritor, 
© 

Din Orăștie. Ni-se comunică că preşedinte 

al clubului român din acest loc a fost ales d-l 


Artistul Z. Bârsan a fost f 





protopop Vasile Domşa. Aşteptăm muncă și hăr- 
nicie, 
o 


Nr. 2 — 1908 





+ Grigore Sima al lui loan, preot în Cărpiniş 
lângă Abrud, a fost ingropat zilele aceste. Răpo- 
satul a fost un zelos naţionalist și un bun mà- 
nuitor al condeiului. A colaborat timp îndelungat 
la multe reviste şi ziare publicând şi povestiri 
de-un sănătos umor țărănesc. 

© 

Ne-am plictisit. Ba nu zău, nu crede d-l 
Stoica, d-l Dionisie că e prea prea cu reclama ce-i 
trage „Gazetei de Dumineca?“ Noi nu vrem să 
tulburăm liniştea registrelor acestei gazete, despre 
care ea însăş spune că „a făcut senzatie“, dar 
spunem că e redactată slăbuţ. Dacă va urmă 
şi mai departe cu aceustă reclamă ca pentru o 
apă de dinţi, — de sigur că nu va fi tratată cu 
mănuşi. 

o 
Extras din budgetul orașului Sibiiu pe 1908. 


A.  Subvenţiuni pentru şeoale,. 


1. Gimn. luth. şi şeoalele ev. pop. K 20454— 
2. Şcoala reală evangelică . , n»  8360— 
3. Şcoala industrială eo y 8000: — 
4. Şcoala de fete evangelică . . „  1000— 
5. Şcoala romano-catolică . . »  4000:— 
6. Şcoala greco catolică . . . »  400— 

T. Şcoala gr.-or. Sibiiu-cetate și 
Suburbiul-de-jos . . . „ . .,  800:— 
Suma . K 33994— 

B.  Subvenţiuni pentru biserici. : 

1. Biserica evangelică lutherană . K 3580— 
2. Biserica rom.-catolică . . . . ,,  897— 
3. 5 reformată . , . . . ,, 35970 
4, + gr.catolică , . , . . pp  240— 
5. fs gr.-ortodoxă . . . . „ 940— 
Suma . K 481670 


NB. Toate ziarele române sunt rugate să 
publice acest extras pe care îl publicăm fără nici 
un comentar. Un membru în reprezentanța 

oraşului Sibiu, 

© 

Viaţa în parlament. După vacanțele de Crăciun, 
Sâmbăta trecută s'a deschis din nou camera din 
Budapesta In această ședință a ridicat cuvântul 
şi deputatul Dr. I. Suciu, apărând în cuvinte fru- 
moase drepturile prevei, 
boinică a viceprezidentului Rukovszky. Deputaţii 
naționaliști s'au prezentat In număr mare şi au 
discutat în club un proiect de reorganizare al 
partidului naţional prezentat de d-l I. Suciu. In 
curând credem a reveni asupra acestui proiect. 

© 

Zilele aceste a apărut nr. 2383—24 din revista 
„Luceafărul“ cu un bogat și variat material literar. 
Relevăm frumoasele ilustrații de Crăciun după 
frescurile lui Giotto. 


Amnestia dezertorilor din armată. Zilele tre- 
cute a fost publicat in monitorul oficial ordinul 
ministrului de război adresat autorităților în che- 
stiunea amnestiării dezertorilor militari. Ordinul 
ministerial arată că toţi cetăţenii ungari, în contra 
cărora s'a pornit cercetare până la terminul de 
2 Dec. 1907, pentru neimplinirea serviciului mi- 
litar sau pentru dezertare, — sunt agraţiaţi. De- 
zertorii sunt datori a se prezentă la oficiile ad- 
ministrative, iar cei din străinătate la consulatul 
austro-ungar. Agraţiarea se interpretează astfel, 
că toţi sunt scutiţi de pedepsele prevăzute în lege 
şi sunt datori să împlinească de-aici înainte ser- 
viciul militar, potrivit etăţii lor. Astfel numai cei 
trecuţi de 33 de ani, vor fi trecuţi la gloate şi 
scutiţi cu desăvârşire de orice serviciu, 

o 


Nouă revistă literară. Zilele aceste va apare 
în Budapesta revista „Familia română“, sub în- 
grijirea d-lui Lucian Bolcaş, redactor la „Lupta“. 
Asupra reuşitei acestei reviste avem oare-cari 
nedumeriri, când ne dăm seama de greutăţile cu 
cari luptă alte reviste literare după ani indelun- 
gaţi de apariţie. Să vedem. 

